text:
Betri handskrift og Fyrvaldsbókin skulu goymast í skúlanum, so tit, sum hava bókina heima, takið hana við í skúla.
Vika 42 - 2021
Tit skulu svara spurningum í skúlanum.
Minnist til at hava "Min fjerde danskbog" við í skúla.
Havið Ny Diktat for alle við í skúla.
Fleiri næmingar gloyma bøkurnar eftir heima. Vinarliga minnið tey á at hava bøkurnar við í skúla.
Kór Kór MHH.
EML. BPJ.
Handaverk og List
Raðfylgja (vit eru 6 vikur í hvørjum verkstaði):
1.Smíð - 2. Hondarbeið - 3. Tónleik - 4. Evning - 5. Telda - 6. Køk
5.a bólkur 1 Silas, Julian, Ari, Danjal, David P, Filip, Samul, Lea, Jennhild, Rannvá.
5.a bólkur 2 Jónas, David J, Patrik, Birgir, Jóan Petur, Absalon, Rósa Maria, Ester G, Naomi Petra, Talita
5.b bólkur 3 Dávur Berg, Rókur, John, Silas, Per, Markus Lui, Mikkjal, Eyðun, Brá, Ester, Marit
5.b bólkur 4 Markus, Dávid, Hugin, Tórur, Jógvan Kári, Anfinn, Dávur H., Emil, Aleksandra, Súsanna, Sissal Rosa, Sofía
5.d bólkur 5 Hans Andrias, Amaliel, Andrew, Poul Jacob, Eydna, Erla, Sienna, Hanna M., Silas, David AJ
5.d bólkur 6 Jógvan, Andrias, Dávid V., Jónatan, Ingi, Árni, Eyðhild, Hanna W., Bjørg, Brá, Jórun, Sólrunn
Bólkur 1 byrjar í smíð, bólkur 2 byrjar í hondarbeið osv.
Tá ið vit skifta, so fer bólkur 1 í hondarbeið og bólkur 6 fer í smíð osv.
Góðu foreldur/avvarðandi
Trivnaður er fyritreyt fyri at læra og mennast.
Nú tilmælini at savnast eru vorðin linari, ynskja vit at koma við eini áheitan til tykkum foreldur/avvarðandi um aftur at skipa fyri felags tiltøkum fyri flokkin, har tykkara barn gongur. Felags tiltøk eru góð fyri trivnaðin og felagsskapin í flokkinum.
Víst verður til trivnaðarætlans skúlans, sum finst á heimasíðuni.
Vegna skúlastýrið
Jórun Andreasen, forkvinna
Lær teg at stava og skilja hesi orðini!
ævi, æra, æða, avgamal, árabløðra, øðrum, øra, øðrvísi.
Ger eina heimasíðu
Her er ein leinkja úr Nem lesibókini. Leinkjan vísir, hvussu mann kann gera sína egnu heimasíðu.
Vit fara ikki at gera eina heimasíðu í skúlanum á hesum sinni, men um tit hava hug, so kunnu tit royna heima. Minst til, at foreldrini skulu fyrst siga ja, og myndir krevja samtykki.
https://www.youtube.com/playlist?list=PL4sCAGsEo-U78XmWvu8Uv0r2MazagREIP
Góð ráð frá skúlastýrinum
Hesi ráð hava stóran týdning fyri skúlagongdina:
at barn tykkara kemur væl svøvnt í skúla
at barn tykkara hevur etið ein heilsugóðan morgunmat
at barn tykkara møtir til tíðina
at barn tykkara er væl fyrireikað
at barn tykkara hevur ein góðan og sunnan matpakka
Minnist eisini til:
Tosið jaliga um skúlan heima
Ansið eftir, at øll eru við í felagsskapinum í flokkinum
Avmarkið góðgæti og køkur til felags tiltøk í skúlanum
Gerið avtalur í flokkinum um føðingardagar og gávur
Farið væl við bókum skúlans
Saman kunnu vit skapa bestu fortreytir fyri góðari menning og læring!
Skúlastýrið á Skúlatrøð
Føroyskt
Her er ein góð leinkja til føroyskar bøkur. Veljið tykkum eina bók at lesa, og lesið hvønn dag.
ibok.nam.fo
Her eru nógvar krabbabøkur at velja í. Ikki neyðugt við loyniorði. Tú skalt bara rita inn við at klikkja á "Rita inn"
Føroyskt
Øll hava verið so sera røsk at skriva fyrisøgn hvønn dag, men nú fara vit at steðga á í eina viku ella tvær. Tey fáa nýggjar fyrisagnir heim við at lesa uppá, tá vit byrja aftur.
Til foreldur og avvarandi Heitt verður á foreldur og avvarandi at børnum, sum skulu til tannlækna, um at minna børnini á tíðina tit hava fingið. Nú skúlin er í gerð er ikki altíð møguligt hjá okkum at ”rópa” ella at fara eftir børnunum fyri at minna tey á tíðina. Vit síggja helst at avvarandi koma við børnunum, tá tey hava tíð til tannlækna. Um okkurt kemur í vegin, ella tað ikki liggur fyri at koma til tannlæknan, vilja vit heita á tykkum um at boða frá sum skjótast. Vh Starvsfólkini í Barnatannrøktini


c: text/html

text:
Webinar
Flyta heim
Tað er ein ógrynna av viðurskiftum, tú skalt hava greiðu á, tá ið tú flytur heim til Føroya. Hvussu tryggjar tú flytigóðsið, hvat kostar tað at fáa tað heim, skal tað tollast, hvussu finnur tú bústað, starv, ansingarpláss og 100 aðrar viðkomandi spurningar? 25. mai høvdu vit webinarið: Flyta heim?, ið viðgjørdi hesar spurningar. Eisini burturlutaðu vit ein samlaðan flytipakka frá Smyril Line, ið hevði eitt virði á heilar 20.000 kr. Webinarið verður aftur í heyst.
Spurningar og svar frá webinarinum: Flyta heim?
Hvussu ger man, um man ynskir at brúka tilboðið um flytipakkan?
Um tú ynskir at brúka flytitilboðið, skalt tú senda ein teldupost til smg@banknordik.fo við danska bústaðnum, har flytigóðsið skal avheintast, tí føroyska bústaðnum, har tað skal leverast í Føroyum, títt telefonnummar. og dato fyri, nær tit ynskja flytigóðsið avheintað í Danmark. Um tit ikki vita akkurát nær, so bara á leið. Síðani kontakta vit Smyril Line, sum so setir seg í samband við tykkum og avtalar alt tað praktiska víðari. Tey koma at senda tykkum ein lista yvir flytigóðs, sum tit skulu útfylla, tvs. hvat er í, og hvat virði tað hevur. Tí er smart at hyggja at faldarinum, Veitst tú hvat tú eigur?, í góðari tíð. Man eigur ofta meira, enn man heldur.
Hvat er prísurin, um man ynskir flytigóðsið leverað í Suðuroy?
Levering til bústaðin er ikki íroknað, tí kemur eitt eykagjald omaná:
Tórshavn: 1.350,-
Suðurstreymur: 1.700,-
Vágar: 3.000,-
Klaksvík: 3.500,-
Suðuroy: 3.500,-
Sandoy: 4.200,-
Um eg verði liðug/ur at lesa i juni, kann eg so fáa ALS, um eg flyti heim í juni/juli?
Tað veldst um, hvørt tú hevur verið limur í danskari arbeiðsloysisskipan (a-kassa) og hevur havt a-inntøku í Danmark, áðrenn tú flytir til Føroya.
Um ein ikki longu er limur í donskum a-kassa, er sera týdningarmikið at søkja um limaskap og dagpengar innan 14 dagar eftir loknan lestur. Tá kann ein fáa útgoldið dimittendsats frá a-kassanum og søkja um at fáa hendan við til Føroya í upp til 3 mánaðir, ímeðan man leitar eftir arbeiði her í Føroyum.
Ein, sum flytir til Føroya og hevur fingið útgoldið dimittendsats, hevur ikki nakað útrokningargrundarlag, tá ein søkjur um arbeiðsloysisstuðul frá ALS. Hetta tí at útrokningargrundarlagið verður roknað við støði í móttiknari tryggjaðari inntøku frá tí, ein fær staðfest arbeiðsloysi í Danmark. Hevur ein harafturímóti fingið útgoldið dimittendsats og síðani verið á arbeiðsmarknaðinum, áðrenn ein fær staðfest arbeiðsloysi hjá ALS, verður arbeiðsloysið staðfest av nýggjum og verður útrokningargrundarlagið roknað við støði í dimittentsatsi og lønarinntøkuni. Tað er ikki nakað mark fyri, hvussu langt arbeiðstíðarskeiðið skal vera - bara at arbeiðsloysið verður staðfest av nýggjum.
Kann man fara í ALS, um man bert hevur finið SU, áðrenn man flytir heim?
Arbeiðsloysisstuðulin verður grundaður á ta a-inntøku, ein persónur hevur havt seinastu 12 mánaðirnar áðrenn, viðkomandi meldar seg inn í Arbeiðsloysisskipanina. Lestrarstuðul – SU – verður ikki roknað sum a-inntøka í hesum sambandi, og um persónur bara hevur fingið SU, áðrenn man flytir heim, so er einki útrokningargrundarlag og tí verður arbeiðsloysisstuðulin eingin.
Um man flytur heim, meðan man er í barsil. Fær man so barsil úr føroysku barsilsskipanini?
Um man flytur úr einum Norðurlandi til FO, hevur man rætt til at flyta barsilin yvir í føroysku skipanina, um man ikki hevur rætt til at halda fram við barslinum í landinum, man flytur frá.
Barsilstíðin er samlað, so um man flytur yvir í føroysku skipanina, verður barsilstíðin, ið er brúkt aðrastaðni, mótroknað barsilstíðina í Føroyum.
Barsilstíðin í Føroyum kann ikki byrja áðrenn flytingardagin samb. LFY.
Um barsilin skal flytast í føroysku skipanina, skal TAKS hava upplýsingar um A-inntøku seinasta árið áðrenn barsilin byrjaði, barsilstíð nýtt í útlandinum, og nær tað steðgar (stendur ikki altíð á sama skjali), umsókn, upplýsing termin og føðifráboðan.
Um man eigur 200.000 kr., hvussu stórt lán kann man so fáa í miðstaðarøkinum?
Hugt verður eisini eftir inntøku, og hvat er eftir at liva fyri hvønn mðr, tá ið lán og aðrar fastar útreiðslur so sum SEV, tryggingar, barnaansing osv. er goldið.
Krøvini til tøkan pening (tað sum er eftir av inntøkuni eftir lánsgjøld og fastar inntøkur) liggur á kr. 7.500 um mðr. til 1 einligan persón, til eitt par kr. 12.000 og til eina barnafamilju 2 vaksin og 2 børn kr. 15.000.
Hesin peningur er m.a til mat, klæðir, viðlíkahald, bensin, ferðing, keyp av tøkni og kafetúrar.
Hvat er kravið til eginfígging á bústaðarlánum? T.d. til eini hús á 2,5 mió. kr.
Krav til eginfígging er sum útgangstøði 7%.
Tað kunnu eisini verða støður, har møguleiki er at keypa uttan eginfígging, men tá skal vera pláss fyri í inntøkuni at gjalda eitt eginpeningalán niður uppá 3 ár umframt sjálva lánsfíggingina.
Eginfíggingin kann verða skiftandi. Tað er ikki víst, at ein eginfígging á 7% altíð er nokk. Hetta kann broytast í mun til, hvat keypsprísurin er, og so verður eisini hugt eftir, hvussu nógv inntøkan hjá einum persóni/familju klárar at gjalda til lán.
Eru tey 7 % eisini galdandi á bygd?
7 % í eginfígging er eisini galdandi fyri keyp á bygd.
Tað kunnu eisini verða støður, har møguleiki er at keypa uttan eginfígging, men tá skal vera pláss fyri í inntøkuni at gjalda eitt eginpeningalán niður uppá 3 ár umframt sjálva lánsfíggingina.
Eginfíggingin kann verða skiftandi. Tað er ikki víst, at ein eginfígging á 7 % altíð er nokk. Hetta kann broytast í mun til, hvat keypsprísurin er, og so verður eisini hugt eftir, hvussu nógv inntøkan hjá einum persóni/familju klárar at gjalda til lán.
Er tað enn næstan ógjørligt at fáa lán til hús á bygd, eins og tað hevur verið?
BankNordik fíggjar nógvar ognir á bygd. Lánimøguleikin er tí góður.
Tó sæst, at sethúsaprísirnir á bygdunum kunnu sveiggja nógv, og kann tað ávirka kravið til eginpening soleiðis, at hann kann verða hægri enn 7 %.

robotstxt: allowed

filter: keep


text:
Skriva út
Johnleif Hansen
Eftir Jústinus Leivsson Eidesgaard
Johnleif Hansen
klokkariRituvík
Í Rituvík verður ikki farið út um bygdina, um okkurt reint mekaniskt gongur fyri í kirkjutorninum. Kirkjan er væl mannað við klokkarum, sum eru smiðir og tey klára at umvæla um nakað gongur fyri. Ein av smiðjunum, sum eisini hevur átikið sær at vera klokkari er Jónleif Hansen, sum er føddur 1 juli í 1978. Hann roknar seg sum heilan rituvíking, hóast helvtin av blóðinum stavar frá Lambareiði, har pápin Hans Petur Hansen er ættaður. Og at eita annað enn Olsen ella Højgaard í Rituvík er eitt sindur óvanligt. Mamman er rituvíkskonan Jórun Olsen.
-Helgi Olsen, formaður í kirkjuráðnum, spurdi meg, um eg vildi vera klokkari og gav mær stundir at hugsa meg um. Eg hugsaði ikki leingi, so segðii eg ja. Og eg var nokk so ósikkur í fyrstuni. Tað er alt hettar her við at vita nær man skal og hvussu eg skal ringja. Hvussu er skikkurin og hvussu skal man gera. Og tá er gott at hava gamlar og garvaðar klokkarar at heita á og at leggja einum lag á, sigur Jónleif Hansen.
-Eg byrjaði í 2010. Vit eru tríggir, sum eru fastir. Vit býta tað í millum okkum. Um høgtíðirnar býta vit gudstænasturnar sundur millum okkum. Maggi Olsen plagar at ringja runt og skipa fyri.
Til jarðarferðir koyrir hann líkbilin og tá eru tað vit báðir, sum eru eftir, sum skiftast um at ringja.
-Eg eri uppvaksin í kirkjuni og havi gingið har alt eg kann minnast og eg eri eisini leiddur í sunnudagsskúlan í missiónshúsinum. Tí er hetta eitt natúrligt starv fyri meg,.
-Jónleif er smiður og hann arbeiðir í smiðjuni hjá Landsverk á Lambareiði.
- Eg lærdi í smiðjuni hjá FJM í Runavík, hendan er í dag ein partur av MEST. Og hví eg akkurát fór at læra jarnsmíð hevur nakað at gera við, at pápi mín eisini er smiður og eg havi havt áhuga sum smádrongur fyri hansara arbeiði. Tað besta við at vera smiður er at kunna loysa trupulleikar og duga at gera ting aftur, sum ganga fyri.
-Eg havi ikki hugsað um at fáa mær víðari útbúgving, eitt nú maskinmeistara. Tað at ganga í skúla er ikki akkurát eg, tó havi eg onkuntið hugsað um at fari at tikið maskinistprógv, nú fáa vit at síggja. Arbeiðið hjá Landsverk er ógvuliga fjølbroytt, har er alt frá at grava kava og til vanligt smiðjuarbeiði


text:
MiniTeenStreet í Bylgjuni
Til samkomur og kirkjur
MiniTeenStreet í Bylgjuni í Runavík 16. – 18. februar 2018
Aftur í ár hava vit tann framíhjárætt at fáa vitjan av hjúnunum Debs og Josh Walker úr Houston, USA. Tað verður til møtirøðina undir heitinum “Treisk Vón”, sum TeenStreet Føroyar skipar fyri í døgunum 16. til 18. februar 2018.
Felagskristiligt tiltak
MiniTeenStreet er ein felagskristilig stevna, har samkomur og kirkjur í felag geva okkara ungdómi ein pall, har tey í góðum andaligum felagsskapi verða uppbygd og styrkt í trúnni. Tiltakið er tó ikki einans ætlað ungdómum, men øllum, sum hava hug og ynskja at vera við.
Seminar – “Gera vit lærisveinar í dag?”
Eitt av aðalmálunum hjá TeenStreet er at arbeiða saman við kirkjum og samkomum, við at eggja og útgerða okkara ungdóm at hava eitt veruligt samfelag við Jesus, og at endurspegla Hann í teirra gerandislívi. Til hetta krevst, at tey hava vaksin, sum fylgjast við teimum í kristna lívinum.
Á seminarinum leygardagin kl. 16.00 undirvísa Johs og Debs undir heitinum “Gera vit lærisveinar í dag?”. Seminarið, sum er uttan tolk, er ætlað øllum, sum longu arbeiða ella ynskja at koma at arbeiða við ungdómum, t.d. í ungdómsarbeiði í heimasamkomuni, sum leiðari á TeenStreet ella á annan hátt.
Seminarið kostar 100 kr. og endar kl. 18.30 við døgurða. Aldursmarkið er 18 ár og eldri. Tilmelding fer fram her: https://www.om.fo/tilmelding-til-seminar/ og freistin at melda til er 14. februar kl. 20.00.
Skrá
Fríggjakvøld:
Kl. 20.00: Møti við Debs og Josh Walker
Kl. 22.00: ThroneRoom
Leygardag:
Kl. 16.00: Seminar – tilmelding á om.fo “Gera vit lærisveinar í dag?”
Kl. 20.00: Møti við Debs og Josh Walker
Kl. 22.00: ThroneRoom
Sunnukvøld:
Kl. 18.00: Møti og ThroneRoom við Debs og Josh Walker
Latið okkum standa saman
Við hesum brævi ynskja vit at heita á samkomu- og kirkjuleiðarar, vaksin, ung og tannáringar um at standa saman um stevnuna og eiga hana. Latið okkum standa saman bæði við tí praktiska, tí fíggjarliga, í bønini og við at luttaka í tiltøkunum í Bylgjuni.
Ókeypis – Fíggjarligan stuðul
Kvøldtiltøkini eru ókeypis, men tykkum kunnugt kostar eitt slíkt tiltak. Tí takka vit eisini hjartaliga fyri peningaligan stuðul. Til ber at flyta eina gávu á kontu: 9181- 1667744 viðmerk: TS18FO ella at stuðla á heimasíðuni www.om.fo.
Møguleika at hjálpa til við tí praktiska?
Vit eru takksom fyri alla hjálp og tey sum kunnu veita eina hjálpandi hond, kunnu seta seg í samband við okkum á
teenstreet.fo@om.org.
Vit takka fyri forbøn og stuðul, og ynskja at bjóða øllum hjartaliga vælkomnum í Bylgjuna 16. – 18. februar 2018.
Vinarliga
TeenStreet Føroyar
Margareth D. Djurhuus, Randi Hansen og Símun J. Hansen
www.teenstreet.fo
Les innbjóðingina, sum PDF her:
Innbjóðing til MiniTS vikuskiftið 16.-18. februar2018


text:
Strentingur (kombikkættin)
Spinachia spinachia (Linné, 1758)
Stødd: Strentingur verður upp í 22 cm langur. Undir Føroyum verður hann neyvan størri enn 16,5 cm.
Dýpi: Strentingur er inni við land, í taranum.
Litur: Eftir umstøðunum er hann brúnligur ella grønligur. Dimmar tvørstrikur eftir síðunum. Hann er grønhvítur undir búkinum.
Teinar: R1 XIV-XVI; R2 7(6-8); G 7 (6-8); U 10.
Lýsing: Strentingur er langur og klænur, tjúkkastur við gotið. Frá eygunum út í gronina er umleið tað sama sum hæddin á kroppinum, har hann er hægstur. Gotfjøðurin situr mest sum beint undir ryggfjøðurini, og fjaðrarnar eru nærum eins til støddar. Sporlið er heilt klænt og endar í einum lítlum, avrundaðum sterti. Á bakinum eru 14-17 týðiligir og spískir píkar frá ryggfjøðurini fram móti nakkanum. Ein píkur er beint framman fyri gotfjøðurina, og búkfjaðrarnar eru smáar og hava ein lítlan pík. Høvdið er langt og spískt. Kjafturin er lítil, upprendur. Hann hevur undirbit. Ein „kjølur“ er mitt eftir bakinum og ein á hvørji lið, og tí er hann í tvørskurði nærum fimmkantaður.
Eyðkenni: Nógvu píkarnir á bakinum og langa kropsskapið.
Týdningur: Strentingur hevur ikki vinnuligan týdning.
da: Tangsnarre, en: Fifteenspined stickleback, fr: Epinoche de mer, no: Tangstikling, tý: Seestichling
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Nálafiskar Gasterosteiformes
Í nálafiskahópinum eru 11 ættir, ið hava 71 slektir og 278 sløg.
Undir Føroyum eru 2 ættir, ið hava 5 slektir og 5 sløg:
Hesin hópurin hevur mest smáar fiskar, onkur verður tó upp í 65 cm til longdar. Flestu eru nakað klænir og onkur nakað bøllutur.
Summir hava píkar í ryggfjaðrunum, og á nøkrum eru búkfjaðrarnar vorðnar til píkar. Onkur sløg hava ikki uggafjaðrar ella búkfjaðrar.
Teir hava ikki roðslu, men eru partvíst klæddir við beinplátum.
Teir liva bæði í feskvatni, blandingsvatni og saltvatni, har teir eisini gýta. Hóast smáir, og við lítlari kroppsvekt, so eru teir ofta langt til havs. Teir liva í Atlantshavinum, Kyrrahavinum og Indiahavinum.


text:
Miðjarðarhavsveðurlag
Miðjarðarhavsveðurlag er ikki einans í økinum kring Miðjarðarhavið. Líknandi veðurlag og vøkstur er eisini aðrastaðni, eitt nú í Kalifornia og landslutum í Avstralia, Suðurafrika og Kili. Har er heitt og turt um summarið og lýtt og slavið um veturin. Fyri fleiri túsund árum síðan vóru stórir leyvskógir her. Skógirnir vórðu feldir og eru mest sum horvnir nú. Víð øki eru nú í staðin beitilendi hjá seyði og geit. Bitið elvdi til, at vøksturin broyttist. Kjarr og vøkstir, sum dýr ikki kundu eta, breiddu seg. Á henda hátt kom tann vøksturin, sum vit nevna miðjarðarhavskjarr. Meginparturin av økjunum við miðjarðarhavskjarr eru í dag olivin lundir, sitruslundir og vínakrar. Leyvtrø, sum trívast í miðjarðarhavs veðurlagi eru lavrberjatrø, myrta, eik, bók og kastanjutrø.


text:
Kristni rokkbólkurin I AM er komin við nýggjum staklagi, nú bólkurin ger seg til reiðar til stóra hátíðarkonsert saman við P.O.D.
Lagið, sum eitur “Can’t Stand (That Face)”, var framleitt bæði í Føroyum og í Danmark. Alvin Ellebye stóð fyri upptøkuni av ljóðførum í Klaksvík, meðan Søren Mikkelsen upptók sang og stóð fyri heildarframleiðsluni av lagnum í Medley Studios í Keypmannahavn. Søren Mikkelsen hevur fyrr samstarva við donskum nøvnum sum Kim Larsen, Magtens Korridorer og Søren Huss.
“Can’t Stand (That Face)” er eitt av tyngru løgunum hjá I AM, men hóast tyngd og tónleikaligan ágang, so er lagið melodiøst og fangandi. Orðini snúgva seg um hvussu lættliga summi fara um lívsins álvarsomu og stóru spurningar.
I AM hevur eisini gjørt eitt videolag til sangin. Raclip hevur framleitt videolagið, sum sæst í kagaranum omanfyri. Pætur Høj leikstjórnaði videolagnum, sum varð tikið upp í missiónshúsinum á Eiði.
I AM hevur nógv ár á baki í føroyskum tónleikahøpi. Bólkurin byrjaði miðskeiðis í 90'unum í Klaksvík og hevur tvær fløguútgávur á baki. Fleiri ferðir hevur bólkurin spælt á landsins stórstu pallum, ligið ovast á hittlistunum og hevur somuleiðis verið uttanlanda og spælt í fleiri umførum. Í ár eru tað 20 ár gingin síðani fyrra fløga teirra, CAST, kom á marknaðin. Ein teirra kendasti sangur, “Alla leið”, var at finna á tí fløguni.
Hesin 20-ára dagur verður hátíðarhildin á ein serligan hátt 22. mars, tá ið I AM skal spæla saman við kenda amerikanska tungmálmsbólkinum P.O.D. Konsertin verður í høllini á Hálsi í Tórshavn.
Seinna fløgan hjá I AM kom út í 2003 og æt hon “xthree.one.four”.
Limirnir í I AM eru:
Birgir Sigurðsson — sang
Eyðbjørn Jacobsen — bass
Heðin Askham — ljómborð
Hans Ove Johansen — trummur
Arni Zachariassen — gittar
Kelda: Arni Zachariassen á Medium.com.


text:
Í hesum døgum, eru vit í gongd við at fáa ársins jólagávu út til allar limir. Jólagávan í ár er eitt útvið krúss.
Í fyrstu syftu, hava vit heitt á álitisfólkini um at seta seg í samband við felagið fyri at fáa krúss til stovnarnar. Set teg í samband við títt álitsfólk um at fáa krússið. Tey, ið ikki hava eitt álitisfólk, kunnu koma inn á gólvið hjá Pedagogfelagnum vanligar yrkadagar millum kl. 9 – 15 og fáa krússið.
Opið hús.
Nevndin bjóðar til opið hús í Tungugøtu 9. desember kl.16.00 – 18.30. Her verður høvi at fáa eitt gott prát afturvið einum drekkamunni og øðrum góðum. Eisini er møguligt, at fáa útvið krússið hendan dagin.


text:
Suðuroyar Sparikassi í nýggjum hami
Bankin vendi sær sjálvsagt til Føroya fremsta heimasíðuveitara fyri at fáa nýggja heimasíðu. Heimasíðan er ein liður í at vera sjónligari á netinum, og hetta fer vónandi at eydnast væl við nýggju síðuni.
Suðuroyar Sparikassi leggur dent á at veita privatkundum ráðgeving innan fígging, samansparing, íløgur, tryggingar og gjaldsmiðling.
Suðuroyar Sparikassi varð stovnaður í 1943 og hevur 2 deildir, ávikavist í Vági og í Tórshavn.
Nýggja heimasíðan er lættari at dagføra og er samstundis gjørt meira nútímans enn heimasíðan frammanundan.
Knassar ynskja Suðuroyar Sparikassa tillukku við nýggju heimasíðuni og góða eydnu framyvir.
Vitja ss.fo her


text:
Ung í arbeiði 2019
Nú ber til at tekna seg til “ung í arbeiði”. Í ár verður arbeitt vikurnar 27, 28, 29 og 30, frá 1. juli til og við 26. juli.
Ung, ið fara í 8. flokk, 9. flokk ella 10. flokk í august 2019, fáa arbeiði í 14 dagar.
Arbeiðstíðin er átta tímar dagliga, fimm dagar um vikuna. Møtt verður klokkan 8.00 á morgni, og klokkan 16.00 seinnapartin er arbeiðsdagurin liðugur. Lønin er tann sáttmálaavtalaða tímalønin hjá Føroya Arbeiðarafelag umframt frítíðarløn.
Tey, sum eru áhugað í hesum tilboðið, verða biðin um at seta seg í samband við kommununa á tlf. nr. 200400 ella við at senda ein teldupost til eidi@eidi.fo, í seinasta lagi 24. juni kl 16.00.
Við tilmelding skal upplýsast navn, bústaður, føðiár, telefonnummar, kontonummar, eftirlønarkontonummar og flokkur.


text:
Leygardagin 17. november byrjar Vetrarkappingin aftur, tá siðbundna renningin “Runt Agnið” verður skotin í gongd kl. 11.00 við Tofta Skúla. Sum nevnt er hetta fyrsta umfar av Vetrarkappingini 2012/13, og í FÍF vóna vit, at vit aftur í ár møta fjølment til kappingarnar, sum hendan veturin verða tvær fleiri í tali. Fyri at gjøgnumføra Vetrarkappingina, skulu fýra av teimum sjey umførunum rennast, men øll eru sjálvandi vælkomin at renna tey umførini tey hava hug til.
Vit eru øll blivin eitt ár eldri enn seinasta vetur, og nýggja bólkabýtið sær nú soleiðis út:
- Kvinnur og menn opin bólkur (f. – 1996)
- Kvinnur og menn veteranar (f. 1958 – 1967)
- Menn superveteranar (f. – 1957)
- Kvinnu- og mansunglingar (f. 1992 – 1996)
- Gentur og dreingir (f. 1997 – 2001)
Allir bólkar uttan gentur og dreingir renna Runt Agnið, sum er 10,3 km. Frá Tofta Skúla og út eftir. Runnið verður niðan á Agnið, til Runavíkar og út aftur á Toftir, har málið er á Tofta kei. Genturnar og dreingirnir renna 5 kilometrar. Tey byrja yviri á Mýrunum, nær við vegin oman til Toftavatn og halda somu leið á mál á Tofta kei. Øll byrja samstundis at renna – kl. 11.00.
Beint eftir startin í 2011, har talan gjørdist um metluttøku Runt Agnið við 80 rennnarum.
Tilmelding fer fram á heimasíðuni her innan kl. 22.00 fríggjakvøldið ella í seinasta lagi ein hálvan tíma undan startinum. Startnummur skulu avheintast og gjaldast við Tofta Skúla frá umleið 10.00. Kostnaðurin er sum vanligt 50 kr. Gentur og dreingir gjalda 20 kr.
Hóast okkara nýggja tilmeldingarskipan ikki enn klárar at vísa longu framdar tilmeldingar, er tað best hjá fyrireikarunum, at tey flestu melda til on-line. Vit arbeiða við at fáa hetta í rættlag.
Vit brúka skiftirúmini í Tofta Skúla, og sleppa eisini í bað har aftaná.
Eftir renningina bjóðar Roysnið til hugnaløtu við kaffi, køku og heiðursmerkjahandan. Øll fáa kaffi og køku, men bert trý tey fremstu í hvørjum bólki fáa heiðursmerki. Tað er Nes Kommuna, sum stuðlar við heiðursmerkjum. Lesið annars meira um Vetrarkappingina í aðrari grein á síðuni.
Síggjast á Toftum 🙂


text:
Landið uttan CO2-politikk
- Í 2009 samtykti løgtingið einmælt, at útlátið skuldi minka við 20 prosentum frá 2010 til 2020. Í staðin fyri at minka, vaks útlátið við 30 prosentum.
- Í Føroyum er útlátið fyri hvønn íbúgva tríggjar ferðir so stórt sum í Danmark, men her eru enn ongar ítøkiligar ætlanir um at minka CO2 útlátið.
- Verða stór tiltøk ikki sett í verk, fara vit kanska at hava 7-8 ferðir so stórt útlát fyri hvønn íbúgva sum Danmark í 2030.
Hesir eru tríggir av setningunum úr grein hjá Boga Hansen, havfrøðingi í sambandi við Vísindavøkuna. Vit ætlaðu at minka CO2-útlátið, men í staðin vaks tað meiri enn vit høvdu ætlað at minka tað.
Hetta samstundis sum vit eru eitt av mest dálkandi londum í Europa.
Vit eru snøgt sagt eftirbátar á CO2-økinum, so tað stendur eftir.
Fyrr ella seinni gerast Føroyar ein altjóða CO2-skandala, ið fær springaradrápið í farnu viku at síggja út sum eina bagatell.
Vakna ikki við kaldan dreym
Man skuldi trúð, at vit politikarar vakna upp við kaldan dreym av at lesa slíka dundurtalu frá okkara fremsta serfrøðingi innan økið.
Men tvørturímóti. Sum Bogi sjálvur skrivar í yvirskriftini, rínir hóttanin ikki við okkum.
Partvíst skjýtur Bogi tó seg sjálvan í fótin.
Eftir sera áhugaverdar grundgevingar sigur hann, at vit “mugu gevast at tilbiðja vøkstur”.
Skilji á ein hátt, hvat hann meinar við, men hetta er ikki rætti hugburðurin. Uttan vøkstur steðgar samfelagið upp, og tað kunnu vit ikki liva við.
Slíkur retorikkur fær okkum borgarligu politikarar upp á bakbeinini.
Rætti retorikkurin er, at vit mugu hava meira grønan vøkstur.
Meira grønan vøkstur
Okkum tørvar framhaldandi vøkstur, men eiga at leggja á annan bógv.
Vit eiga miðvíst at stremba móti vinnum, ið brúka minni orku, serliga fossila orku.
Hetta er ikki lætt, tí nógv av okkara verandi vinnulívi er sera orkutungt. Tað krevur orku at fáa tilfeingið til vega, tað krevur orku at framleiða vørurnar – og mínsann um vit ikki eisini skulu brúka nógva orku til at útflyta okkara vørur, bæði sjóvegis og loftvegis.
Trupulleikin er, at vit als ikki kunnu bíða meira.
Tá vinnulívið ikki sjálvt megnar at minka sítt CO2-útlát, so mugu vit taka støðu til hetta í politisku skipanini, eisini hóast tað er ópopulert.
Men hvør veit? Kanska er júst hetta eitt mál, ið samgonga og andstøða kundu verið rímiliga samd um?
Ein møguleiki kundi verið at minka m.a. lønarskattin og partafelagsskattin og í staðin tikið samsvarandi upphædd inn sum oljuavgjald.
Undir øllum umstøðum má tryggjast, at talan bert er um eina umlegging av skatti, ikki eina eyka byrðu á borgarar og vinnulív sum heild.
Jaspur Langgaard
løgtingsmaður fyri Sambandsflokkin
Mest lisið í farnu viku
Skráin hjá IKTUS Sjónvarp, sunnudag 17. oktober 2021
Forfylgingarvanvid í Posta
Oljuprísirnir halda fram at hækka
Álitið á politikarar er lágt millum manna
Týr - útgávukonsert og 20 ára hátíðarhald
Rósa Samuelsen spyr um bíðilistar í sjúkrahúsverkinum
Venzel Olsen 100 ár
Eitt talv fyri deyðan
Føroyar skulu hava virknari samstarv við ES
Stórt tónleika tiltak á Ljósfestini í Vági
Thor keypt nýtt skip
Undantaksloyvi givið til taðing í fleiri hagapørtum
Nokk er nokk í Bústøðum
Skrúva fyri vatninum í Djóna í Geils gøtu og síðugøtum mánadagin 18. oktober
Barnabókaupplestur í Suðuroy leygardagin 16. oktober
Nýtt átak hjá Ferðslutrygd: Koyr. Bara.
Føroysku bankarnir lúka øll markvirðini í eftirlitsdiamantinum
Okkurt má gerast fyri heilsustarvsfólkini
Savnandi Savnsdagur í Kringvarpi Føroya
Vit mugu verja Bústaðir
Vøkstur og grøna kósin ganga hond í hond
Afturvendandi avbjóðingarnar mugu loysast
Bankarnir hava havt positiv eginpeningsavkast síðani 2016
Bókadeildin á heimspremieru við nýggjari barnabók eftir J.K. Rowling!
Samband
Postboks 226
FO-600 Saltangará


text:
Eftir at liðið ikki var við í kappingini seinasta kappingarár, varð Dream Team endurstovnað í ár. Og sjálvandi endaði Dream Team aftur sum føroyameistarar í 2. deild. Dream Team vann bólk 2 við 20 stigum fyri 12 dystir. Sigursvanda liðið, sum vann FM í 2005, 2006, 2007, 2008 og 2009 spældi tvær finalur móti ÍA a, og vann báðar dystirnar. Mennirnir hava funnið formin aftur, og hóast okkurt tap á vegnum, so er Dream Team aftur at rokna sum eitt hitt besta liði í Føroyum.
Teir, sum hava mannað liðið í ár eru: Aftara rað f.v.: Oyvindur Brimnes, Finn Jørgin Olsen, Ólavur Brimnes, Ragnar Zachariassen, Hjalmar K. Olsen, Kári Mortensen Fremra rað f.v.: Johnny Joensen, Petur Frank Joensen, John Vilhelmsen, Bárður Nielsen, Jóhan Poulsen, John Zachariassen, Rógvi Nielsen Ikki við á myndini: Kristen Friis, Jógvan Emil Nielsen, Harald Bjørgvin, Niels Andreasen, Jan Nielsen, Regin Didriksen, Áki Olsen Onkrir ungir leikarar hava eisini leikt við Dream Team í ár, og hava nomið sær stóran hondbóltskunnleika: Julian Olsen og Áki Egilsnes


text:
Endiliga er hol sett á
- 4Shares
Tolin trívst, sigur orðatakið. Í dag er hol endiliga sett á arbeiðið við at grava út fyri nýggja íbúðarøkinum á Kneysum á Toftum. Tilgongdin hevur verið sera drúgv. Í 2013 byrjaði samskiftið við Bústaðir um ætlanirnar at byggja íbúðir í Nes kommunu, og í oktober 2018 undirskrivaðu Nes kommuna og Bústaðir undir rammuavtalu um bygging av 2 íbúðareindum, við íalt 18 íbúðum. Tað er Falkon Entreprenørar, sum stendur fyri lendisarbeiðnum fyri Nes kommunu og Bústaðir og Byggivirkið KBH hava undirskrivað partalagsavtalu um byggingina. Íbúðirnar verða bygdar á Kneysum, beint omanfyri havnarlagið á Toftum. Staðsetingin er góð, stuttur vegur er í skúla og gott útsýni er yvir fjørðin. Bygd verða tvey íbúðarhús. Tað eina við átta eins íbúðum á umleið 75 fermetrar og hitt við 10 íbúðum, har tær seks eru umleið 50 fermetrar hvør og hinar fýra eru umleið 75 fermetrar hvør. Allar íbúðirnar hava úthús, dur, baðirúm og køk/stovu. Tær minnu íbúðirnar hava eitt sovikamar, meðan tær størru hava tvey kømur. Allar íbúðirnar hava egna inngongd og terassu ella altan. Góð parkeringsøkir verða gjørd við bygningarnar. Eftir ætlan verður tann sunnari bygningurin, sum hevur átta eins íbúðir, skipaður sum lutaíbúðir. Skipanin við lutaíbúðum er rættuliga óroynd í einum føroyskum høpið, og ynskir Bústaðir á henda hátt at vera við til at fjøltátta útboðið av íbúðum. Nágreinilig lýsing av viðurskiftunum um lutaíbúðirnar, kemur seinni. Eftir ætlan verður klárt at flyta inn í fyrstu íbúðirnar á heystið 2020.


text:
Hevur tú tannapínu, brotið eina tonn, mist eina fylling ella komin illa fyri á annan hátt?
PETRI Tannklinikk bjóðar øllum sínum viðskiftafólkum tannapínu tænastu, soleiðis at tað altíð ber til at ringja á telefon 320 320 gerandisdagar í tíðarskeiðinum 8-16, fyri at hoyra um tað er nakar møguleiki at koma á bíðilista sama dag. Vit gera altíð okkara besta fyri at okkara viðskiftafólk skjótast gjørligt kunnu fáa neyðuga bráðfeingis hjálp.
Tað er sera umráðandi at ringt verður so tíðliga uppá dagin sum til ber! Seint uppá dagin er tíanverri næstan altíð ógjørligt at sleppa framat.


text:
Børn og ung
Her finnur tú eitt yvirlit yvir møguleikar og tænastur til børn og ung í Hovs Kommunu. Her eru upplýsingar um skúla, barnaansing, heilsusystir og tannrøkt.
Undir barnaverndini eru upplýsingar um, hvørjar skyldur ein, sum borgari, hevur og hvussu, tú boðar frá barnamisrøkt.
Hovs Kommuna hevur ikki nakra barnaansing, og tað er ongin undirvísing til fólkaskúlanæmingar í Hovs Skúla.
Hovs Kommuna hevur samstarvs avtalur við tær størri kommunurnar í Suðuroy, um barnaansing og undirvísing til fólkaskúlanæmingar.


text:
21. april 2012
Viðgerð
Jorun Skryseth úr Noregi er áhuga at koma til Føroyar at viðgera ross. Hygg inn á hennara heimasíðu og gev afturmelding um hetta er nakað fyri tykkum :)
http://www.equiterapi.no/
http://www.equiterapi.no/
Tannrøkt
Síðst í apríl mánaða (vika 18) koma Glenn rossatannlæknin og Jórun aftur til Føroyar.
Tá tey vóru her síðst í oktober, vóru tey og hugdu/ordnaðu tennirnar hjá fleiri av rossunum. Vit vilja veruliga tilmæla hetta til onnur, tí arbeiði verður gjørt sera gott og munandi betur enn um tennirnar t.d. bert verða fílaðar við einari rasp. Um áhugi er fyri tí, kann Jórun eisini geva akupunktur/kiro, hetta er sera gott fyri ross, ið eru stív o.s.v. Glenn verður í Føroyum í viku 18 Áhugaði kunnu tegna seg á t-post: joso@paradis.dk Meldi til í góðari tíð, so tey fáa gjørt eina arbeiðsætlan, ið er so effektiv sum møguligt.
Heidi H. Samuelsen
Tá tey vóru her síðst í oktober, vóru tey og hugdu/ordnaðu tennirnar hjá fleiri av rossunum. Vit vilja veruliga tilmæla hetta til onnur, tí arbeiði verður gjørt sera gott og munandi betur enn um tennirnar t.d. bert verða fílaðar við einari rasp. Um áhugi er fyri tí, kann Jórun eisini geva akupunktur/kiro, hetta er sera gott fyri ross, ið eru stív o.s.v. Glenn verður í Føroyum í viku 18 Áhugaði kunnu tegna seg á t-post: joso@paradis.dk Meldi til í góðari tíð, so tey fáa gjørt eina arbeiðsætlan, ið er so effektiv sum møguligt.
Heidi H. Samuelsen
17. april 2012
Myndir frá Ríðiskeiði
klikka á her
8. april 2012
Ríðihøllin stongd
5. april 2012
Góður vognur til sølu.
Cheval-Liberte 2002XL árg 2002 til sølu Sera vælhildin, bremsir eru nýligani skiftar. Eginvekt 700kg, lastar 1300 kg prísur kr. 27.000,-
Ring 511618 um tú hevur áhuga ella onkran spurning.
Djóradagar 2012
Fyrireikingar til djóradagar 2012 eru byrjaðar. Hevur tú eitt djór sum tú heldur kundi verið áhugavert hjá øðrum at sæð ella veit tú um okkurt, er tú vælkomin at siga okkum frá á telduposti branduridali@gmail.com við at ringja 511618
4. april 2012
Nevndin skipað seg
Aftaná aðalfundin herfyri hevur nýggja nevndin skipað seg.
Hans Vilhelm Lútzen heldur fram sum formaður, Bødvar Poulsen var valdur sum næstformaður. Hinir nevndarlimirnir eru Anna Maria Holm Nolsøe, Andreas Lútzen og Brandur í Dali. Tiltakslimir eru Mortan Hansen og Ingi Sjúrðason Rasmussen.
Djóradagar og eitt nýtt summar við ríðitúrum og kappríðing stendir fyri framman so nevndin hevur nógv at taka sær av komandi tíðina.
Hans Vilhelm Lútzen heldur fram sum formaður, Bødvar Poulsen var valdur sum næstformaður. Hinir nevndarlimirnir eru Anna Maria Holm Nolsøe, Andreas Lútzen og Brandur í Dali. Tiltakslimir eru Mortan Hansen og Ingi Sjúrðason Rasmussen.
Djóradagar og eitt nýtt summar við ríðitúrum og kappríðing stendir fyri framman so nevndin hevur nógv at taka sær av komandi tíðina.
3. april 2012
Ruddingardagur fluttur
Tað er viðtikið at broya skránna hjá FR soleiðis at ruddingardagur IKKI verður 05/05 sum lýst í skránni, men heldur 12/05.
Hetta er gjørt fyri at fólk hava møguleika at rudda heima í grannalagi o.a. tá almenni ruddingardagurin hjá býráðnum er og so koma út at hjálpa okkum at snøgga um á felagsøkinum vikuna aftaná.
Hetta er gjørt fyri at fólk hava møguleika at rudda heima í grannalagi o.a. tá almenni ruddingardagurin hjá býráðnum er og so koma út at hjálpa okkum at snøgga um á felagsøkinum vikuna aftaná.
Abonner på: Indlæg (Atom)


text:
Sjálvstøðugt vinnurekandi ongan góðan
6. september 2018
Sjálvstøðugt vinnurekandi onki útgjald úr ALS
Ein sjálvstøðugur vinnurekandi, sum er stjóri og sum hevur eitt ella tvey fólk í arbeiði og sum rindar inn til ALS, fær ikki eitt oyra útaftur frá tí almenna, um hann ella hon gerst arbeiðsleys - hvørki frá ALS ella nakran dagpening frá Almannaverkinum.
Hetta ljóðar sera undarligt og órættvíst, at gjalda fult inngjald og einki fáa út, um okkurt skuldi hent við arbeiðsloysi ella sjúku.
Sama skipan fyri vinnurekandi er galdandi í Barsilsskipanini.
Galdandi reglur
Fólk í sjálvstøðugari vinnu eru ikki við í kravdu arbeiðsloysisskipanini, sum partarnir á arbeiðsmarknaðinum hava sett á stovn.
Kortini kunnu tey tryggja seg fíggjarliga móti arbeiðsloysi við at tekna eina sjálvbodna arbeiðsloysistrygging hjá ALS.
Tryggingin er fyri tey, sum eiga og arbeiða í egnum virki og/ella íognarfelag og sum hava sjálvstøðuga virksemið sum høvuðsvinnu.
ALS ger eina nágreiniliga meting av, um vinnuvirksemið hjá umsøkjarum kemur undir hugtakið sjálvstøðug vinna. ALS-gjaldið hjá sjálvstøðugum vinnurekandi er 3.000 kr. árliga.
Sjálvstøðug vinnurekandi hava ikki rætt til at fáa arbeiðsloysisstuðul útgoldnan, fyrr enn tey hava havt tryggingina í 1 ár - uttan steðg.
Skyldu at gjalda inn, men ongi rættindi at fáa útgjald
Í veruleikanum minnir henda skipan nærmast um eina revsing fyri tann, sum setir eitt virki á stovn og er vinnu-óvinarlig.
Hví ikki fata stovnaran og eigaran eisini sum starvsfólk, sum hesin jú eisini veruliga er og sum kann gerast arbeiðsleysur í styttri og longri tíðarskeið.
Sum stovnari og eigari av einum virki hevur tú skyldu at gjalda inn í ALS, men ongan rætt til útgjald.
Henda skipan er órættvís og eigur at broytast - og tað ongantíð ov skjótt.
Kaj Leo Holm Johannesen
løgtingsmaður fyri Sambandsflokkin
RN
Aftur


text:
Tungar løtur eru íblástur
Bólkurin [rökkvi] hevur framførslu á Summar Festivalinum.
Tónleikur hevur altíð havt nógv at týða fyri [rökkvi]. Hann hevur sungið nógv – bæði í kóri, í bólki og sum einstaklingur. Hann hevur eisini spælt trummur frá tí, at hann var smádrongur.
[rökkvi] er sangskrivari og tekstahøvundur og er á odda fyri bólkin. Hann fór í gongd við projektið saman við Alvini Ellebye Andersen, ið hevur framleitt nýggju útgávuna av sanginum “Where Is The Sun”.
[rökkvi] hevur síðani savnað ein bólk av royndum tónleikarum, og hesir eru Arni Zachariassen á guitar, Leivur Vitalis spælir bass, Hjørtur P. Háberg trummur og Símun Dam spælir tangentar. [rökkvi] er sangari í bólkinum.
Tónleikurin, ið bólkurin spælir, kann bólkast sum electro-rokk/popp. Løgini eru fangandi og tekstirnir bera allir íblástur frá tungu lötunum í lívinum hjá [rökkvi].


text:
Holger Juul Hansen
Holger Juul Hansen (14. august 1924 í Nyborg – 19. mars 2013 í Keypmannahavn [1][2]) var ein danskur sjónleikari og upplesari av ljóðbókum.
Lívsleið innan sjónleik á leikpallum og í sjónvarpiEdit
- 1948-51 – var í starvi á Aalborg Teater
- 1951-53 – var í starvi á Odense Teater
- 1953-56 – var í starvi á Allé-Scenen
- 1956/57 – freelance á Folketeatret, Frederiksberg Teater og Det Ny Scala
- 1957-59 var í starvi á Det Ny Teater
- 1961-76 og 77-87 var í starvi á Det kongelige Teater
- 1976/77 var í starvi á Aveny Teatret
Frá sjónvarpi minnast fólk hann best fyri hansara leiklut í sjónvarpsrøðini Matador, har hann spældi tann konservativa bankastjóran Varnæs, og fyri hansara leiklut í Riget og Riget II, har hann spældi yvirlæknan Moesgaard.


text:
Heiðafuglur í Føroyum er onnur upprunaføroyska faktakrabbabókin. Tað er Beinta Johannessen, sum er lívfrøðingur og blaðstjóri á Strok, sum hevur skrivað og lagt til rættis.
Í Føroyum er nógvur heiðafuglur. Ein stórur partur av honum er flytifuglur. Flytifuglur er bara í Føroyum um summarið, tá ið hann reiðrast. Um veturin flýgur hann til heitari lond at vera. Les um, hvat eyðkennir heiðafugl, um sansir og bygnað, og hvat vaðfuglur, búfuglur, flytifuglur og støðufuglur er. Til ber eisini at lesa um ávís fuglasløg, sum nógv eru til av í Føroyum.
Aftast í bókini er listi yvir fuglanøvn á føroyskum og latínskum umframt upplýsingar um vekt, longd, flog, og hvussu nógv egg fuglurin verpur. Eisini er orðalisti og leitorðalisti.
Heiðafuglur í Føroyum er lilla krabbi, sum er fimta torleikastig.
Aftur


text:
Í dag varð triðja umfar av Vetrarkappingini runnið í Hvalvík og Streymnesi. Veðrið seinastu dagarnar, ja alla ta seinastu vikuna, hevur verið ikki sørt ivasamt. Ivasamat var veðrið fyri so vítt eisini í gjárkvøldið og í morgun við. Men klokkan gott 10 í morgun var brádliga stilli, eini 3 stig og sólin hevði hug at kaga fram. Fantastiskt! Bert spell, at nógvur ísur var á strekkinum frá bygdarvegnum fram til ítróttarhúsið við Margáir og at tað framvegis var hált á bygdarvegnum í Streymnesi.
Beint undan startinum klokkan 11 broyttist veðrið aftur. Ísakaldur vindur, fyrst við heglingi og síðani við vátaslettingi, legði ein dempara á sjálvt teir seigastu rennararnar. Guttorm Sørensen royndi tó at gera lívið hart fyri hinar rennararnar við at halda so høga ferð sum gjørligt. Bert Sam Vang megnaði at fylgja við. Og tá farið varð út á seinasta av teimum trimum umførunum, setti Sam sjálvur meira ferð á og fekk eitt hol aftur til Guttorm. Hetta holið varðveitti Sam heilt á mál og gjørdist sostatt nr 1 frammanfyri Guttorm, sum bleiv nr. 2. Henry Olsen, sum vann nýggjárshálvmaraton gjørdist nr. 3. Sostatt hevur Sam framvegis fult stigatal við nú trimum sigrum á rað í Vetrarkappingini.
Rebekka Fuglø vann bæði tey fyrru umførini í kvinnukappingini. Vegna sjúku var hon ikki við í dag, og tí skuldi nýggjur vinnari finnast; og fleiri lógu fram við. Ikki var langt millum tær tríggjar fremstu heldur, og endin var, at Borgny Mohr Nielsen, Bragdið vann frammanfyri Ellu Áarstein, Treysti og Gunhild Helmsdal, Bragdið. Ella vann eisini kappingina hjá veteran-kvinnunum. Her gjørdist Karin K. Petersen, Treysti nr. 2 og Hergerð Heldarskarð, Bragdið nr. 3.
Veterankappingina hja monnunum vann Henry Olsen, Bragdið, meðan Borgar Biskopstø, Treysti og John Egholm, Hvirlan komu á næstu plássunum. Bert ein unglingur var møttur. Tað var sonur John, Ólavur Egholm, Hvirlan, sum sostatt vann gull. Hetta er ikki fyrstu ferð, at feðgarnir eru komnir aftur at húsum á Velbastað við onkrum um hálsin. Toppskorarin hjá superveteranunum, Óli Olsen, Bragdið var ikki á startlinjuni í dag. Hesum gjørdi Jens Weihe sær dælt av, og vann sín fyrsta sigur í Vetrarkappingini í ár. Gunnar Simonsen, Treysti, gjørdist nr. 2 og Jóannes Ortind, Frælsi gørdist nr. 3.
Marnar Djurhuus, Treysti, sum nýliga er afturkomin úr Malmø, har hann vann silvur í kapping á 1.500 metrum, var favorittur at vinna dreingjabólkin. Hesin bólkur rann eins og gentubólkurin eitt umfar, ella umleið 3,2 km. Marnar kom eisini á mál væl fremstur við eini sera góðari tíð, tá hugsað verður um umstøðurnar. Regin Joensen, Bragdið, sum eisini var í Malmø, bleiv nr. 2 og Einar Gregersen, Treysti bleiv nr. 3. Ein genta var við. Tað var Hildur Poulsen, Bragdið, sum fekk gullheiðursmerki.
Fjórða og seinasta umfar verður í Hvannasundi leygardagin 26. februar kl. 11.00. Meira um tað seinni.
Úrslitini eru her
Samlaða støðan eftir 3. umfar er her
Myndir eru at finna www.picasaweb.com/treysti


text:
Uppliv Føroyar
sum var tað
FYRSTU FERÐ
FINN TÍN TÚR
ÚTVALDIR TÚRAR
Tín oyggj
Tín UPPLIVING
Tín oyggj
Tín UPPLIVING
TÚRAR HJÁ ØÐRUM VEITARUM
- Eysturoy
Gloypibitar fyri sálinaDKK 400,00 5 tímar 30 minuttir
- Eysturoy
Millum huldufólk gjøgnum ElduvíkarlíðDKK 300,00 2 tímar
- Eysturoy
Eftir memory lane á EiðiFyri vaksin kr. 300, fyri børn kr. 200 4 tímar
- Koltur, Hestur og Nólsoy
Dypping og brunch í NólsoyDKK 295,00 5 tímar 45 minuttir
- Streymoy
Bóndagarðurin á SignabøDKK 400,00 2 tímar 30 minuttir
- Norðoyggjar
Ein summardagur í SvínoyFyri vaksin kr. 550, fyri børn kr. 250 7 tímar 45 minuttir
- Sandoy og Skúvoy
Norð á Fagradal í SkúvoyDKK 550,00 6 tímar 35 minuttir
- Sandoy og Skúvoy
Listauppliving fyri børn og vaksin á SandoynniFyri vaksin kr. 280, fyri børn kr. 200 2 tímar
- Streymoy
Gongutúrur fyri vestanDKK 395,00 4 tímar
- Eysturoy
Millum vinkur og hekklinálirDKK 400,00 2 tímar 30 minuttir
- Suðuroy
Eitt perfekt vikuskifti fyri fýra í HvalbaDKK 1.850,00 3 dagar
- Eysturoy
Søga, søgn og skapanargleðiFyri vaksin við børnum kr. 350, fyri par við børnum kr. 500 4 tímar


text:
Tórshavnar býráð arbeiðir virkið við at loysa bústaðartørvin í kommununi
Nøkur orð um tær ætlanir, ið Tórshavnar kommuna virkar fyri
og er við í v.m.
sindur um, hvat ið er komið av skafti hjá sitandi býráðssamgongu, og hvørji evni, vit fara at arbeiða
við í seinna partinum av setuni viðvíkjandi málinum um at útvega fleiri bústaðir í Tórshavnar
kommunu.
arbeitt verður við til tess at bøta um bústaðartørvin. Síðani henda býráðssamgongan tók við á
nýggjárinum í 2017 er nógv orka løgd í at loysa trupulleikarnar av bústaðarneyðini í kommununi, og
hevur hetta havt eina av okkara fremstu raðfestingum. Væl vitandi, at hetta ikki var ein løtt uppgáva,
ið kommunan heldur ikki kundi loysa einsamøll, fóru vit við treysti til verka.
lýsa støðuna og avbjóðingarnar, um hvussu farast skuldi fram at fáa fleiri aktørar til at taka ábyrgd og
til at koma við “inn á vøllin”. Arbeitt hevur verið við at fáa ymsu partarnar at finna saman í toymi,
soleiðis at vit kundu fingið eitt ítøkiligt ískoyti lagt aftrat undir samsvarandi uppgávu, sum hana, ið
Bústaðir longu tekur sær av. Ein long og drúgv fundarrøð hevur verið við ymsar viðkomandi aktørar,
sum vit mettu onkursvegna vóru áhugaði í at vera við til at lyfta tungu samfelagsligu uppgávuna
saman við kommununi. Her vórðu fundir hildnir við arbeiðstakarar, fakfeløg, íleggingargrunnar,
peningastovnar, tryggingar, arkitektar, ráðgevar av ymsum slag v.m.
burturúr, og loyvi eg mær at siga, at samvirkanarárin hava verið at hóma í samfelagnum øllum.
Felagið Heimbýli varð stovnað, sum hevði ætlanir um at bjóða uppá tær bústaðarbyggingar, sum
kommunan hevði í hyggju at bjóða út. Tíverri varð hetta felagið avtikið, beint uppundir nýggjár, tí
Betri tók seg burturúr samstarvinum. Men onnur samstørv eru, og vónandi er okkurt annað ávegis.
Eisini er landsstýrið komið við einum bústaðarpakka og hevur samstundis økt um játtanina til
Bústaðir; hetta gleðast vit stórliga um. At bæði Bústaðir og privatir byggja íbúðir, sæst aftur í
hagtølunum hjá kommununi, har myndin nú er koppað, soleiðis at skilja, at nú verða fleiri íbúðir
bygdar enn sethús, hetta er heilt nýtt í byggisøgu Tórshavnar býráðs og er eisini í tráð við tørvin, sum
kanningin hjá kommununi vísti.
Samstundis hevur verið arbeitt við at gera ein bústaðarpolitikk, tí givið er, at tíðin stendur ikki í stað.
Mentanin og gerandisdagurin hjá fólki broytist alla tíðina. Nýtt fólk og nýggir siðir, plagdi at verða
tikið til. Fleiri og fleiri liva einsamøll, fleiri gerast eldri, fólk eru heilsuliga væl fyri upp í høgan aldur,
fólk ferðast nógv, fleiri stakir uppihaldarar o.s.fr., o.s.fr. Samfelagsmynstrið er snøgt sagt broytt nógv
seinastu áratíggjuni. Vit vildu ikki gita, men vita, og bústaðarpolitikkurin varð tí bygdur á kanningar,
útgreiningar, framskrivingar, borgarafundir og hoyringar v.m. Bústaðarpolitikkurin varð endaliga
samtyktur av býráðnum tann 20. juni 2018. Bústaðarpolitikkurin er ein langtíðarætlan og eitt amboð
hjá kommununi til at stýra býar- og kommunumenningini við, sí leinkjuna:
er tó, at farið verður fram við skili; at byggiætlanir eru burðardyggar, at umhvørvið og lendið verða
gagnnýtt væl, og at borgarin fær dygdar bústaðir fyri ein so lágan pening, sum gjørligt. Tað er
burturúr bústaðarpolitikkinum, at ítøkiligar verkætlanir skulu spretta; kommunan ynskir at vera ein
viðleikari við m.a. at útvega lendir og at skapa karmar.
Gongdin er vend og fólk velja nú í stóran mun at búseta seg í Føroyum. Hetta er sera hugaligt, og
talan er bæði um ungfólk, eldri, fólk úr øðrum londum o.s.fr. Samstundis hendir tað, sum eisini er
vælkent í okkara grannalondum, nevniliga at fólk ynskja at trunkast saman undir meira býarkendum
umstøðum, heldur enn at liva í spjaddum einbýli. Orsøkin er samansett, men givið er, at vit eru tað,
ið ofta verður tikið til og nevnt sum “floksdjór”. Vit vilja savnast, og stutt er ímillum hjá okkum
føroyingum, so tíðindi ganga eisini skjótt. Tað er vorðið áhugavert ímillum tey ungu at vera verandi í
landinum, útbúgvingarmøguleikarnir eru vorðnir fleiri, ung fólk flyta heimaftur eftir lokna útbúgving
og eisini familjur við børnum flyta heim, tí tey ynskja, at teirra børn skulu verða føroyingar.
Samfelagið er vorðið meira rúmligt, fleiri arbeiðspláss av ymsum slagi eru tøk, tryggleikin er víðagitin,
friðurin, familjubondini og náttúran verða virðismett, ja, samanumtikið ein økt atdráttarmegi.
Kommunan hevur nýliga bjóðað tvey lendir út til íbúðarbygging, ávikavist á Frúutrøð og undir
Kongavarða. Hóast verkætlanirnar ikki hava gingið so skjótt, sum ætlað, so er vónin tó enn, at hesar
báðar verkætlanir skjótt verða veruleiki. Her er talan um bæði leigu- og eigararíbúðir.


text:
Fegin hevur nú gjørt samstarvsavtalu við donsku fyritøkuna Navitas.
Navitas er ein kend donsk fyritøka, sum bjóðar seg fram at menna og betra um søluna hjá øðrum fyritøkum.
Navitas setur fokus á teir eginleikar og tær styrkir sum starvsfólkini frammanundan hava - og í samsvar við politikkin, málsetningin og virðini í fyritøkuni, menna teir starvsfólkini/sølufólkini, at blíva betri at selja.
Vit í Fegin, eru sera glað um avtaluna. Hetta er júst í trá við okkara visjón, um at styrkja søluliðið í føroyska vinnu- og handilslívinum.
Les meira um Navitas á www.navitas.dk


text:
1972
1972 (MCMLXXII) var sambært gregorianska kalendaranum eitt leypár, ið byrjaði á einum leygardegi.
Hendingar[rætta | rætta wikitekst]
List[rætta | rætta wikitekst]
Bókmentir[rætta | rætta wikitekst]
Simultan hjá Ingeborg Bachman; best kend í hesum savni man søgan "Drei Wege zum See" vera.
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- ? - Sigri Mitra Gaïni
- 5. februar - Krúnprinsessa Mary
- 2. mai - Dennis Holm, føroyskur politikari
- 23. juni - Zinedine Zidane, franskur fótbóltsleikari
- 18. juli - Bárður Oskarsson, føroyskur rithøvundur og listamaður
- 27. september - Gwyneth Paltrow, amerikonsk sjonleikarinna.
- 17. oktober - Eminem, amerikanskur rappari
- 8. november - Aksel V. Johannesen, føroyskur politikari
Andlát[rætta | rætta wikitekst]
- 14. januar - Fríðrikur IX, danskur kongur
- 24. mai - Asta Nielsen, donsk sjónleikarinna (f. 1881)
- 26. desember - Harry S. Truman, amerikanskur forseti (f. 1884)


text:
Hesi størv sum námsfrøðingur eru leys at seta frá 1. august 2018 at rokna:
Tvey føst størv við setanarbroti á 0,55 eru leys at seta frá 1.august 2018. Eitt tíðaravmarkað starv við setanarbroti á 0,49 skúlaárið 2018-19. Stuðlarnir verða knýttir at næmingum við serligum tørvi í grunddeildini, miðdeildini og hádeildini.
Skúlanum tørvar stuðlar, ið eru arbeiðshugaðir, nærlagdir, taka ábyrgd, samstarvshugaðir og síggja møguleikar.
Tey, ið sett verða í stuðulsstørvini, skulu hava námsfrøðiliga útbúgving ella royndir, sum stuðul. Um eingir námsfrøðingar søkja, verða størvini skipað sum hjálparfólkastørv. Starvsøkið er Sernám og stovnar undir tí. Tann, ið settur verður, eigur at tola broytingar í starvinum í setanartíðarskeiðnum. Arbeiðstíðin er frá kl. 08:00 til næmingarnir fáa fríð eftir
døgurða.
Lønar- og setanartreytir:
Námsfrøðinga- ella hjálparfólkastørvini eru føst størv ella sáttmálasett starv sambært sáttmála millum Føroya Pedagogfelag og Fíggjarmálaráðið og eru lønt sambært sáttmála millum Fíggjarmálaráðið og Føroya Pedagogfelag. Námsfrøðingar verða løntir í lønarflokki 11-20 (frá 11-21 frá 1.oktober 2018). Hjálparfólk verða lønt í lønarflokki 3-8.
Umsóknir:
Umsóknir, við avriti av prógvum, CV og møguligum viðmælum, skulu sendast sum PDF-fíla til sag@skulin.fo í seinasta lagi týsdagin 19. juni kl. 12.00.
Umsóknir kunnu eisini sendast við posti til:
Skúlin á Giljanesi
á Giljanesi 2
360 Sandavágur
Nærri fæst at vita um størvini hjá Annbritt Toftegaard á tlf. 794425, ella við at senda ein teldupost til annbritt.toftegaard@skulin.fo
Um skúlan:
Skúlin á Giljanesi húsast á tveimum støðum. 3.-10.flokkur ganga Inni á Giljanesi og 1. og 2.flokkur ganga í Bygdaskúlanum í Miðvági. Um 320 næmingar ganga í skúlanum, og 37 lærarar, námsfrøðingar og stuðlar starvast í skúlanum.
Skúlin á Giljanesi byggir á tríggjar súlur: Stundvísi, háttvísi og øðrvísi.
Stundvísi merkir, at gera tingini til tíðina. Virða tann partin ið krevur av okkum, at tíðin –hvørt talan er um minuttir ella ár- er ein avmarkandi faktorur og karmur í okkara arbeiði.
Háttvísi er eitt nýtt orð á føroyskum. Tað hevur enn ikki hevur funnið vegin inn í orðabókina. Háttvísi merkir, at vit duga at gera tingini á rættan skynsaman hátt. Men tað merkir eisini, at vit læra okkum nýggjar hættir at loysa uppgávur, tá kendir hættir ikki roynast nóg drúgvir ella nóg drúgvir.
Øðrvísi merkir dirvi til at hugsa sjálvstøðugt. Dirvi at gera tað, vit meta vera rætt. Dirvi at seta spurnartekin við vanar. Dirvi at fara út um rammuna. Við hvørt finnur mann so útav, at vanin veit best, men tora vit ikki at leita og fregnast í tí ókenda vaksa vit ikki.


text:
Hans Rosling (1948-2017) var svenskur lækni og professari í altjóða heilsu. Rosling var kendur fyri at greiða frá um trupul hagtøl, sum hann dugdi serliga væl at gera ítøkilig framman fyri fólki.
Í 2006 helt hann fyrilestur á eini ráðstevnu, sum seinni varð víst á TED rásini og á YouTube, so milliónir sóu. Í 2009 varð tann ritbúnaður, sum hann gjørdi at vísa hagtøl, seldur til Google. Í 2010 gjørdi BBC filmin The Joy of Stats um Hans Rosling.
Henda sending varð send við áskoðarum í BBC 7. november í 2013. Heitið er Don't Panic - The Truth About Population.
Her eru tølini, sum sendingin byggir á.
Uppgávur:
Hugsi tykkum, at tit sita saman við øllum heimsins leiðarum og hyggja at fólkatalinum í verðini, so sum Hans Rosling leggur tey fram. Hvønn týdning hevur tað fyri framtíðina, at fyrilestrahaldarin ber tøl fram, sum øll skilja?
Amerikanski rithøvundurin Mark Twain (1835-1910) hevur sagt: "There are three kinds of lies: lies, damned lies, and statistics." Tosið í felag um henda setningin, og takið støðu til, hvat hetta mann merkja.


text:
Stóra felags jólaborðhaldið verður aftur í ár á Hotel Føroyum við eini hugnaligari og skemtiligari skrá. Einki hóvasták. Lat okkum standa fyri øllum. Okkara kokkar hava samansett eina leskiliga og jólaliga matskrá til høvið, og saman við hugnaligum og skemtiligum undirhaldi er lagt upp til eitt framúrskarandi gott kvøld.
Jólaborðhaldini liggja fyri framman, og sjálvandi hava okkara kokkar samansett leskiligar og jólaligar matskráir til høvið.
Vælveruuppliving fyri tvey við gisting eina nátt, perlandi víni, frukt og sjokulátu á kamarinum við komu, matskrá við 6 rættum í ruts (drykkjuvørur ikki íroknaðar) og sálarrómýking í ress.
Vælveruuppliving fyri tvey við gisting eina nátt, perlandi víni, frukt og sjokulátu á kamarinum við komu, matskrá við 6 rættum í ruts (drykkjuvørur ikki íroknaðar) og rasul vælveruviðgerð í ress.
Stjørnuppliving fyri tvey við gisting í tvær nætur í stásiligari svitu, sjampanju og munnbitum á kamarinum við komu, matskrá við drykkjuvørum á KOKS og parmassasju í ress.


text:
Stórsigur á FC Suðuroy
Í góðveðrinum sunnudagin 14. august vunnu okkara menn tryggan sigur á FC Suðuroy. Úrslitið gjørdist 5-1 eftir 3-1 í hálvleikinum.
Trygvi og Harry høvdu valt hesar ellivu at byrja: Gango, Jóhan, Per, Jens, Einar, Haraldur, Hákun, Magnus, Jann Martin, Árni og Klæmint.
Vit fingu ein kvøkk, tá Salmundur Bech tíðliga í dystinum legði FC Suðuroy á odda, men skjótt høvdu okkara menn sett tingini uppá pláss. Vit vóru nógv betri enn mótstøðuliðið allan dystin og við trimum góðum málum í fyrra hálvleik, fóru vit við góðari kenslu til hálvleiks við støðuni 3-1.
Fyrst fann Magnus hegnisliga Klæmint í brotsteiginum og málslúkarin sveik ikki álitið. Nakað seinni varð Árni sendur avstað við góðari sending frá Haraldi. Árni fór framvið málverjanum, og so var støðan 2-1. Tá 40 min. vóru spældir, fingu vit fríspark eini 20 metrar frá málinum í sera góðari støðu. Magnus og Árni, sum helst vóru best upplagdu leikararnir á vøllinum, stóðu til reiðar og øll stóðu og bíðaði eftir, hvør av teimum skuldi skjóta. Árni tók sær væl av frísparkinum, og so var klárt at fara til hálvleiks við tryggari leiðslu.
Í seinna hálvleiki var gongdin tann sama. NSÍ sat á øllum og spurningurin var bara, hvussu stórur sigurin bleiv. Miðskeiðis í seinna hálvleiki fingu vit tvey mál, so endaliga úrslitið gjørdist 5-1.
Fyrst sendi Magnus góða sending inn um verjuna hjá FC Suðuroy, har Christian Høgni tamdi væl, brúkti vælkendu skotfintuna, so málmaðurin fór til aðra síðuna, áðrenn hann spakuliga sendi bóltin í tóma málið. Nakað seinni kom besta málið í dystinum, tá Árni fekk góða sending út í høgru síðu frá Magnusi. Árni tamdi bóltin og sendi við frálíkum skoti bóltin upp um málverjan hjá FC Suðuroy. Eitt sera vakurt mál at enda málveitsluna við.
Vit liggja á einum tryggum og flottum bronsuplássi, men stutt er upp til silvurkrónurnar og enn er gulldreymurin ikki farin, so tað er bara at koyra á víðari. Sunnudagin koma sundalagsmenn á vitjan, áðrenn stóri steypadagurin verður á skránni. Av sonnum spennandi tíðir fyri okkum viðhaldsfólk.
Saman standa vit sterk !
NSÍ – FC Suðuroy 5-1 (3-1). Árni 3 mál, Klæmint 1 mál og Christian Høgni 1 mál


text:
Leygardagin 10. desember kl. 13.00 skipa Bragdið og Tryggingarfelagið Føroyar fyri 3. umfari av TF Vetrarkappingini í Havn.
TF Vetrarkappingin er sama kapping, sum var seinasta vetur, sum Frælsur Ítróttur Føroya stendur fyri og Tryggingarfelagið Føroyar stuðlar.
Talan er um eina vetrarkapping í seks umførum. Annað umfar var fyri trimum vikum síðani í Klaksvík, og 3. umfar verður í Havn tann 10. desember. Trý tey seinastu umførini verða í januar, februar og mars næsta ár.
Kappingin minnir um Grand Prix kappingina, sum er um summarið, tó er stigatalvan eitt sindur øðrvísi, og verður kappast í fýra aldursbólkum hjá monnum og kvinnum. Í Havn leygardagin renna tey hesar teinar:
Veteranar kvinnur og menn (f. -1959) – 12 km Vaksin kvinnur og menn opin bólkur (f. -89) – 12 km Kvinnuunglingar og mansunglingar (f. 1985-89) – 12 km Gentur og dreingir (f. 1990-94) – 4 km
Startur og mál verður á Kongabrúnni uttanfyri Tryggingarfelagið Føroyar, og byrja øll samstundis. Rutan er Yviri við Strond og aftur, tey vaksnu renna fleiri umfør og tey yngstu renna eitt umfar. Umklæðing er í kantinuni hjá Tryggingarfelagnum Føroyar. Tryggingarfelagið Føroyar letur heiðursmerki og t-skjúrtu til nummar eitt, tvey og trý í øllum bólkum.
Tilmelding fer fram her á síðuni í seinasta lagi fríggjakvøldið 9. desember.
Startnummur skulu avheintast við Tryggingarfelagið Føroyar leygardagin kl. 12.30. Tá verður luttøkugjaldið, ið er kr. 50,- fyri tríggjar teir elstu aldursbólkarnar og kr. 20,- fyri yngsta aldursbólkin, eisini goldið.
Víst verður annars til kappingarreglurnar, ið eru at finna her.
Frælsur Ítróttur Føroya


text:
Afrikanskir tilstandir í Føroyum hvussu fúlt kann tað vera?
2021-09-30 10:59
Eg eri ein av teimun, íð saman við øðrum hevur arbeitt dag og nátt fyri at byggja naka upp í Vági. Havi saman við øðrum søkt um kvotu til vinnuligar royndir og verkætlanir.
Vit hava brúkt nógvan pening og orku at útvega virkir, útbúnað marknaðaravtalur og fígging til at virðisøkja og gera nýskapan innan serliga svartkjaft. Við håtøknisframleiðslu ,íð kann fåa nógv meira burturúr svartkjaftinum enn tað er ídag. Vit høvdu fingið avtalur uppá pláss við fakfólk, sum skuldu standa fyri ymisku framleislunar, og sum høvdu førleika til tað. Vit tosa verðuliga um 60 arbeiðspláss, sum kundu komu ígong í suðuroyar sunnaru helvt, men tað hevði fiskimálaráharrin ongan áhuga í, tí sum skilst, so var hetta longu avgjørt hvør skuldi hava kvotunar, tí lógin bleiv broytt í fjørð.
Vit høvdu eisini keypsavtalu um eitt skip, sum var fult fíggjað og eginpeningurin var eisini íordan.Skipið kundi longu verði komið heim.
Feløgini. Ocean group Faroes í Vági. North Atlantic Seafood Vági og Ornanes í Porkeri, høvdu skrivað undir eitt stratugiskjal í sept 2020,við tí fyri eyga at samstarva á øllum økinum, eisini søktu vit svartkjaft uppá felag undir stovnan. Faroe marine ingredients sp/f sum skuldi virka proteinir til menniskju og dýr, og planurin var at byggja fabrikk til ætlanina.
Men vit hava bíðað og bíðað eftir svari í fiskimálaráðnum í meira enn eitt ár.
Menn so fall øksin yvir høvdið á okkum. Vit vóru søgd ikki at duga nóg væl at dríva skip og virki eftir høvdinum hjå landstýrismanninum, hóast vit uppfyltu allar treytir.
Og so hoyra vit í fjølmiðlunum, ja, haldið tykkum fast landsstýrismaðurin hevur givið alt til:
1. eitt felag hjá systkinabarninum hjá einum fólkaflokstingmanni
2. til eitt felag, sum ein fólkaflokstingmaður eigur í.
3. til eitt felag hjá einum fyrrverandi fólkaflokstingmanni, sum hevur ein beigja í tinginum.
4. til eitt felag í heimbygdini hjá løgmanni, sum hevur fingið kvotu áðrenn.
Og her loypir ketan av hjá okkum. Ein av grundgevingunum hjá fiskimálaráðnum til felagið North atlantic seafood var soljógandi:
Eisini skal vísast á, at umsøkjarin longu hevur fingið 5500 tons av svartkjafti sum 12 ára rættindi, tí er tað undrunarvert, at felag sum fekk útlutað menningarkvotu í 2018 kann fáa útluta kvotu, tá vit fáa sovorna grundgeving frå fiskimálaránum, so tosa fiskimálaráharrin og løgmaður um sakliguheit í øllum hesum málinum.
Og so hoyra vit eisini í fjølmiðlum, at størstu kvotunar eru játtaðar til felag, sum ikki hava skip klårt, men nú skullu fara at leita eftir skipum. Tað var annars fyrsta treyt fyri at søkja, at tú hevði Keypssáttmála, fígging og eginpening kláran, og kundi fara ígongd beinavegin, og har vóru vit klárir víð skipinum.
Eg veit eisini, at eitt av hesum feløgnum eru nú úti eftir tí skipið, sum vit høvdu keypssáttmála við!
Eg veit eisini, at tingfólk í samgonguni hava ringt til fólk í felagnum, og biðið hendan persónin halda seg vekk frá umsøkjara og ikki gera avtalu við teir, tað tykist mær løgið at ein tingmaður kann uppføra seg soleiðis uttan at vera involverðaður uppá onkran máta (Hann manglaði bara at siga hann umboðaði teir).
Vit hava kært avgerðina, tí grundgevingarnar hjá fiskimálaráðnum móti okkum eru púra skeivar og ódokumenteraðar.
Men tá eg hoyri, hvat er býtt út, so spyrji eg bara: hvussu fúlt kann tað vera? Er tað so livandi galið, at tú skalt vera systkinabarn, vinur ella beiggi hjá samgongutingmonnum fyri at dríva vinnu og yvirliva í hesum landinum?
So hvar er løgmaður í hesum, hann reypar á fundi hjá sambandsflokkinum um vikuskiftið, hvussu stóra æru flokkurin hevði av núverandi fiskivinnupolitikki, men í veruðleikanum hvat hevur hann at reypa av, lagt ein tilfeingisskatt á vinnuna sum einki skil er á, um mann hugsar um stødd á feløgnum so gjalda hendan skattin, tey høvdu helst verði frí fyri gjaldi. Nei sambandsflokkurin er undir kløddnum á folkaflokkinum, skilji væl at veljarnir er ónøgdir við førda fiskivinnipolitikkin hjá samgonguni og Jacob Vestergaard. Teir eru á 13% nú eftir seinastu veljarakanning, kanska løgmaður klárar at koma niður á 10%.
Jacob Vestergaard fiskimálaráharri, hevur verði á nøkrum fundum við okkum, hvar vit hava kunnað hann gjølla um verkætlaninar hjá okkum osv.
Vestergaard veit eisini hvussu nógvan pening vit hava brúkt upp á virkir og marknaðarføring, sami maður visti um loyvir sum vóru til sølu í 2014, og anbefellaði okkum at keypa loyvið fyri at koma inn í fiskivinnuna. Vit keyptu 4 loyvir, tí er tað ikki í ordan at maðurin stendur alment frammi við einum skeivum smílið og dømir hvør kann dríva skip og virksemi innan fiskivinnuna, og bara kappar høvdi av nøkrum sum hava investera nógvan pening inn á hetta øki her suðuri, og tað kann slett ikki góðtakast. Tá hendan samgongan kom til, og var byrja uppá sítt arbeiði, høvdi vit fleiri fundir við fiskimálaráharran, um hansara vurdering viðvikjandi kvotum til feløgini, har fingu vit klárt at vita frá honum, at inn á fjørðin, og tað hava vit stóla uppá, og hava investera hareftir.
Og so skal eg eisini leggja avtrat. Vit hava ikki ilt í afturpartinum tí at aðrir hava fingið loyvið, men vit føla, at hetta er ikki fari rætt fram.
Stórt tillukku til teir sum hava fingið kvotu.
Finnbjørn Poulsen
Stigtakari'
Lopra


text:
Reis Jesus upp frá deyðum?
Tey kristnu hátíðarhalda aftur í dag, at Jesus úr Nasaret reis upp frá deyðum fyri skjótt 2000 árum síðani. Fleiri og fleiri føroyingar munnu allíkavæl seta spurnartekin við, um hendan so nógv umtalaða uppreisnin hevur nakað við veruleikan at gera – ella kanska teir beinleiðis avvísa, at tað ber til at rísa upp frá deyðum. Og tað er ikki so løgið, tí at tað er neyvan nakar av okkum, sum hevur sæð eitt deytt menniskja komið livandi aftur úr kirkjugarðinum nakrar dagar eftir jarðarferðina.
Framstandandi fólk úti í heimi seta eisini stór spurnartekin við uppreisnina hjá Jesusi. Bretski heimspekingurin, Bertrand Russell, skrivaði fyri nógvum árum síðani, at tað var ivasamt, um Jesus úr Nasaret nakrantíð hevði livað; og um hann hevði livað, so vita vit onki um hann, tí at vit hava ongar álítandi keldur. Og sambært Richard Dawkins eru evangeliini ikki álítandi, tí at tey eru rein fiktión, uppspuni.
Hetta eru sjálvandi sera álvarsligar ákærur móti grundarlagnum hjá kristindóminum. Og kristna trúgvin stendur ella fellur við uppreisnini. Fær man mótprógvað uppreisnina, so hevur man avlívað kristnu trúnna. Er tað veruliga so galið, at hesir ateistarnir hava rætt í, at kristindómurin er ein villleiðing, ið byggir á uppspuna? So reis Jesus ikki upp frá deyðum, og so kunnu vit gott byrja at reinsa Føroyar fyri alla kristiliga ávirkan.
Tað finnast tíbetur vísindafólk úti í heimi, sum ikki eru samd við omanfyristandandi. Í grundini hava tey nógvar góðar grundgevingar, sum gera Jesu uppreisn meiri sannlíka enn ósannlíka. Eg ynski í stuttum at nevna nakrar av grundgevingunum.
Eru handritini álítandi?
Summir kritikkarar vísa á, at handritini í Nýggja Testamenti ikki eru álítandi. Tað er rætt, at ongi upprunahandrit eru at finna í dag; men hinvegin meta nógvir granskarar, at tey tøku handritini eru so mikið álítandi, at tey umboða upprunahandritini nóg væl. Ja, Nýggja Testamenti er tað skjalið úr fornheiminum, ið hevur nógv mest stuðul frá atkomuligum handritum. Hvørki aldurin á handritunum ella vandin fyri feilum í kopieringini ger nakað serligt við trúvirðið hjá Nýggja Testamenti. Bruce Metzger, granskari í Nýggja Testamenti, sigur soleiðis:
“Vit kunnu hava stórt álit á hesum skriftunum, soleiðis sum tær eru komnar til okkara heilt frá fornheiminum, serliga um vit samanbera við aðrar fornar tekstir.”
Eru evangeliini uppspuni?
Tað mesta um Jesu uppreisn stendur í evangeliunum, sum sambært kritikkarum eru uppspuni, men summir granskarar mótmæla hesi niðurstøðu. Bestu dømini um søguliga trúvirðið hjá evangelistunum eru skriftirnar hjá Lukasi: evangeliið og Ápostlasøgan. Serliga Ápostlasøgan inniheldur upplýsingar, sum samsvara væl við aðrar keldur frá samtíðini. Ein granskari í rómverskari søgu, A. N. Sherwin-White, sigur soleiðis:
“Fyri Ápostlasøguna eru staðfestingarnar av søguliga trúvirðinum ómetaliga umfatandi…ein og hvør roynd at vraka hennara søguliga trúvirði, sjálvt í smálutunum, má nú metast at vera skilaleys.”
Jesu uppreisn?
Her koma vit so til Jesu uppreisn: er hon ein søguligur veruleiki? Granskarar hava arbeitt ómetaliga nógv við hesum evninum, og heimspekingurin, Gary Habermas, hevur ein keldulista við yvir 3000 vísindaligum greinum og bókum um evnið bara frá teimum seinastu 35 árunum.
Próvtilfarið fyri Jesu uppreisn umfatar m.a. hesi evni:
- Jesu deyði
- Tann tóma grøvin
- Eygnavitnini
Doyði Jesus?
Summi vilja pástanda, at Jesus als ikki doyði – og so var sjálvandi ongin uppreisn frá deyðum. Men prógvini fyri, at Jesus veruliga doyði, eru so sterk, at ein av teimum víðgongdu skeptikarunum, John Dominic Crossan, viðgongur:
“At Jesus bleiv krossfestur er so vist sum nakað søguligt yvirhøvur kann vera.”
Og ateistiski granskarin, Gerd Lüdemann, skrivaði:
“Jesu deyði sum ein avleiðing av krossfestingini kann ikki noktast.”
Var grøvin tóm?
Kritikkarar vilja eisini pástanda, at umstøðurnar kring ta tómu grøvina páskamorgun vóru illgrunasamar. Summir siga, at frásagnirnar í evangeliunum eru ósannar, tí at grøvin var ikki tóm – og so var heldur ongin uppreisn. Men kendi søgufrøðingurin, Michael Grant, skrivar:
“Tað er rætt, at frásagnirnar í evangeliunum um ta tómu grøvina eru ymiskar, men um vit nýta tey somu metingarstøðini, sum verða nýtt til aðrar forntekstir, so er próvtilfarið so mikið haldgott og trúvert, at einasta niðurstøðan er, at grøvin var tóm páskamorgun, tá lærusveinarnir (kvinnur og menn) komu til grøvina.”
Sóu lærusveinarnir tann upprisna Jesus?
Nógv týdningarmiklari enn hetta er, at lærusveinarnir í eitt tíðarskeið eftir hetta fingu loyvi til at møta tí upprisna Jesusi úr Nasaret, Kristusi. Teir høvdu sæð hann, tosað við hann, nortið við hann og enntá etið saman við honum. Hetta gav teimum frímóð og dirvi til at fara út í heimin at boða kristna boðskapin fyri øllum. Aftur og aftur síggja vit teir nevna Jesu uppreisn í talunum í Ápostlasøguni. Próvtilfarið fyri hesum er so sterkt, at sjálvt ateistiski granskarin, Gerd Lüdemann, skrivar:
“Tað kann tykjast at vera søguliga vist, at Pætur og lærusveinarnir høvdu upplivingar eftir Jesu deyða, har Jesus vísti seg fyri teimum sum tann upprisni Kristus.”
Sum ateistur kann Lüdemann sjálvandi ikki góðtaka uppreisnina, so tí mátti hann siga, at hetta bert vóru sjónir. Men lesur man talurnar í Ápostlasøguni, so er hetta sera ósannlíkt.
Nógv sannlíkari er tað, at lærusveinarnir veruliga funnu eina tóma grøv og ein upprisnan Jesus. Teir vistu, at Jesu likam, sum varð lagt í grøvina, var deytt, og tað var hetta sama likam, sum var vorðið livandi aftur páskamorgun, hóast tað var í nýggjum líki, eitt uppreisnarlikam. Jesus hevði nú vunnið á deyðanum og kundi bjóða øllum menniskjum eitt nýtt lív. Tí kundi hann siga:
“Eg eri uppreisnin og lívið; tann, sum trýr á meg, skal liva, um hann so doyr.” (Jóh. 11,25)
Hetta er nakað, sum vísindi í síni heild ikki kunnu rúma. Tí geva vit professaranum, Sir Norman Anderson, tey síðstu orðini um prógvini fyri uppreisnini:
“Tann tóma grøvin skapar ein sannan klett, sum allar skynsamar teoriir um uppreisnina royna at vika, men til fánýtis.”
Jesus livir – og vit skulu liva! Gleðiligar páskir!
Grundleggjandi fakta:
- Jesus bleiv krossfestur.
- Jesu lærusveinar vóru fullkomuliga sannførdir um at Jesus reis upp og vísti seg fyri teimum.
- Paulus (aka Saul frá Tarsus), sum forfylgdi tey fyrstu kristnu, hann skifti ham og bleiv sjálvur ein kristin.
- Jákup (bróður Jesus), hann var fyrst skeptiskur viðvíkjandi tað kristnu trúnna, men broytti eisini sína áskoðan og bleiv ein trúgvandi.
- Grøvin hjá Jesusi var funnin tóm 3 dagar aftaná krossfestingina. (Habermas & Licona 2004, 48-76)
Tryst her um tú vilt vita meira um ⇒ Trúðvirðið Bíbliuna ⇐


text:
Vit mugu siga tingini, sum tey eru: Samgongufólk lóggeva og taka partapolitiskar avgerðir í landsstýrinum fyri…
Tag: Høgni Hoydal
Høgni Hoydal orsøk til millióna endurgjald móti landskassanum
Í marts 2016 avgjørdi Høgni Hoydal at taka aftur øll lovyi frá Norðhavinum. Hetta hóast hann…
Hvussu nógvar pengar hevur Kári Klettskarð í Kongstovu fingið frá Høgna Hoydal?
Lat meg siga beinanvegin, eg eri sera glaður fyri, at onkrar av 100tals mill., sum Norðoyggjar…
Uppboðssøla av veiðirættindum verður í september 2019
Upplýsingar um sølurnar síggjast í talvuni niðanfyri: Dagur Dagfesting …
Høgni Hoydal bert 44 stemmur í Klaksvík, Beinur 444 stemmur
Stór skomm at hava ein Fiskimálaráharra, sum bert fekk 44 stemmur til Fólkatingsvalið í Fiskivinnuhøvuðsstaðnum í…
Semja millum Føroyar og Ísland um fiskiveiðiavtalu fyri 2019 og 2020
Høgni Hoydal, landsstýrismaður og íslendski fiskimálaráðharrin Kristján Þór Júlíusson samdust á fundi í Reykjavík fríggjadagin um…
Svar til Óluvu Klettskarð frá Hanus Hansen
Óluva Klettskarð hevur sett Høgna Hoydal, fiskimálaráðharra, nakrar spurningar um fiskivinnuna í Norðoyggjum. At spyrja ein…


text:
Tað er við tungum hjarta, at vit í føroysku ítróttarrørsluni drýpa høvur, nú tveir av okkara fremstu ítróttarleiðarum mistu lívið í skelkandi og syrgiligu ferðsluvanlukkuni í gjár.
Høgni Carlsson og Vilhjálmur Gregoriussen vóru á veg heim eftir Oyggjaleikirnar á Bermuda, har teir høvdu verið leiðarar hjá badmintonlandsliðinum.
Lítið grunaðu vit, at sorgin bíðaði okkum øllum, tá vit glað komu heim frá oyggjaleikunum, sum annars høvdu verið so sera minniligir við upplivingum fyri lívið.
Høgni og Vilhjálmur vóru alt tað, sum vit ynskja frá okkara ítróttarleiðarum. Teir vóru nærlagdir í síni tænastu fyri ítróttin her heima, og tá okkara ítróttarfólk kappast úti í heimi.
Hesa vikuna á Bermuda vóru teir støðugt í badmintonhøllini, har teir, alt teir vóru mentir, stuðlaðu okkara badmintonspælarum, so tey kundu nýta alla sína orku til sínar kappingar.
Teir syrgdu eisini fyri, at tey við áhuga fyri badminton kundu fylgja við á netinum, uttan mun til hvar í heiminum tey vóru stadd.
Badmintonítróttin og føroyska ítróttarrørslan sum heild hava mist tveir av sínum fremstu ítróttarleiðarum. Vit skylda teimum at halda fram við sama góða arbeiði, sum teir vóru so glaðir fyri.
Men størsta tapið er tað hjá tykkum, ið varða av teimum, sum fóru í ferðsluvanlukkuni. Í løtuni ráða sorgin og vónloysið.
Vit ynskja tykkum øllum, ið varða av, Harrans styrk í hesum og komandi døgum.
Vegna Ítróttasamband Føroya
Petur Elias Petersen, forseti


text:
Ítróttasamband Føroya er á gáttini at seta nýggju talgildu skrásetingarskipanina Ask í verk. Føroysk ítrótt hevur leingi havt stóran tørv á at bøta um sítt hagtalstilfar, og nýggja talgilda skrásetingarskipanin er eitt stórt fet rætta vegin.
-Higartil hevur ikki borið til at svara grundleggjandi spurningum, sum eitt nú hvussu nógv fólk eru virkin innan ítrótt í Føroyum ella í hvørjum aldri gevast tey flestu at íðka ítrótt? Tað sigur seg sjálvt, at tað verður lættari at raðfesta, stýra og stinga út í korti við góðum hagtølum, sigur Jarvin Feilberg Hansen, ráðgevi í ÍSF.
Askur verður eitt sera hent amboð hjá øllum ítróttafeløgum kring landið og hjá sersambondum. Skipanin fer at lætta munandi um umsitingarpartin og letur dyrnar upp fyri, at limagjald og onnur viðkomandi viðurskifti fara umvegis eina og somu skipan.
-Hon er ein góð loysn fyri øll ítróttafeløgini og sersambondini, sum mangan eru ómetaliga viðbrekin, um ávísir persónar, ið hava havt eitt fast ábyrgdarøki í nógv ár, gevast. Øll kunnu hava ábyrgdina av Aski, og við skipanini fer umsitingin hjá ítróttafeløgunum at gerast nógv smidligari, sigur Fridolin Bic, sum hevur ment skipanina.
Askur er nú komin so mikið áleiðis, at nøkur feløg eru byrjað at skráseta sínar limir í skipanini. Eitt teirra er Havnar Svimjifelag, sum seinastu seks mánaðirnar hevur roynt nýggju skrásetingarskipanina. Svimjifelagið letur væl at Aski.
– Vit hava við góðum royndum brúkt bæði online tilmeldingina og limakartotekið. Hjá okkum og ikki minst limunum hevur tað verið ein lætti at sleppa undan, at fólk standa í longum røðum í svimjihøllini fyri at melda seg til einstøku liðini í svimjiskúlanum í Havnar Svimjifelag. Nú kunnu tey sita heima við hús og melda til, sigur Óli Garðshorn, nevndarlimur í Havnar Svimjifelag.
ÍSF er farið undir at kunna feløg um skipanina, og bæði vónar og væntar, at ítróttafeløgini taka væl ímóti skipanini. Rættiliga nógv feløg hava longu skrásett seg í skipanini. Feløg, sum framvegis ikki hava skrásett sett seg, skulu seta í sambandi við skrivstovuna hjá ÍSF.


text:
- 22Shares
Móttøka í Mentanarhúsinum mánadagin 23. apríl kl. 15.00 – 17.00
Í sambandi við at Fuglafjarðar kommuna verður 100 ár sum sjálvstøðug kommuna í ár, útgevur Posta tvey frímerki við forvitnisligum myndevnum úr Fuglafirði. Í hesum sambandi verður skipað fyri almennari móttøku.
Svanbjørg Manai leiðari á Frímerkjadeildini hjá Posta bjóðar vælkomin. Suffía Nón, ið hevur sniðgivið frímerkini og sum stendur aftanfyri ”Fjord” www.fjord.fo, verður til staðar. Steffen Stummann Hansen fornfrøðingur og Kristina Gry Berg frá kunningar-stovuni greiða stutt frá søgunum aftanfyri frímerkini. Til ber til at ogna sær frímerkini hendan dagin. Góðbitar og okkurt at leska sær við frá Muntra verður at fáa og næmingar úr sangleikabreytini hjá Fuglafjarðar skúla framføra nøkur løg frá Tarzan-leikinum.
Tiltakið er ókeypis
Bæði børn og vaksin eru hjartaliga vælkomin!
Posta og Fuglafjarðar Kommuna


text:
Í annaðkvøld, 5.aprí,l syngur ársins kvinnuligi sangari á fyrsta sinni í Spaniastovu.
Jasmin hevur í fleiri ár verið frammi sum ein av okkara dugnaligastu ungu sangarum. Í 2017 vann hon Sement, og á FMA 2019 varð hon útnevnd til ársins kvinnuliga sangara.
Ummælararnir í Kvørnini hava eisini kallað JASMIN fyri nýggja føroyska stjørnuskotið.
Síðan síðsta ár eru fleiri løg komin út við JASMIN, og tey gerast alsamt betri og betri umtókt. Tónleikurin er egin, livandi og vælsvingandi alternativur poppur, ið fer beint í kroppin. Løgini ’’Baby Blue’’, ’’Make Sense’’ og nú eisini ’’Remember’’ eru tráspæld í útvarpinum og vísa at tey eru komin sera langt og teljast nú ímillum bestu føroysku tónleikaupplivingar.
Bólkurin er mannaður við
Jamsin Mode, sang, Vinjar Egilsnes Petersen, synthar, Bergur Fonsdal Johannesen, bass+samplara,
Harald Fonsdal Johannesen, trummur+trummupad.


text:
ES-nevndin hevur nú endaliga góðkent talgilda føroyska koronupassið. Koronupassið kann brúkast í flest øllum londum í Evropa og gongdin er, at lond úr øðrum heimspørtum eisini gerast partur av skipanini við talgildum koronupassi.
Limalondini í ES hava í vikuni tikið avgerð um at góðkenna føroysku koronupassloysnina og kunngerðin er lýst í European Journal, sí her.
Nýggja talgilda koronupassið fer at lætta um hjá øllum, sum fara út í heim at ferðast ella at arbeiða. Tú hevur passið á telefonini og kanst vísa tað, tá ið tað krevst.
Koronupassið er ókeypis og kann takast niður á www.corona.fo. Á corona.fo fært tú eisini holla vegleiðing um hvussu tú tekur passið niður.
Um passið
1. Tú tekur koronupassið niður á telefonina. Tú skalt hava Samleikan fyri at fáa koronupassið.
2. Tá ið tú ritar inn, verður koronapassið sjálvvirkandi dagført og vísir, um tú hevur koronupass, sum er í gildi, tí tú ert koppsett/ur. Tú kanst eisini fáa tína negativu koronukanning á koronupassið.
3. Koronupassið vísir upplýsingar um koppseting og koronukanningar, sum tú sambært ES-avtalu skalt skjalprógva, tá ið tú kemur til eitt land ella fert úr øðrum landi.
Tað er Sjúkrahúsverkið, sum í samstarvi við Smyril Line, Talgildu Føroyar og Klintra, sum hevur staðið fyri at menna talgilda føroyska koronupassið.


text:
Gutti er energiskur, spælandi, virkisfúsur og skapandi. Hesi hugsambond eru hugsað inn í búmerkið, ið hevur ein lættan og frískan dám. Búmerkið er abstrakt og fær eina merking, tá tað verður sett í samband við Gutta.
Sniðhandbókin og tone of voice er sett saman við tí endamáli at lýsa, hvussu grafiska framleiðslan og málburðurin í øllum samskifti um Gutta skal síggja út í framtíðini. Á henda hátt verður vørumerkið Gutti nýtt og viðlíkahildið á rættan hátt.
Skriftin er teknað serliga til vørumerkið Gutti og eitur Winter Salad. Skriftin er ein grafiskur liður, ið verður brúktur gjøgnumgangandi á øllum visuellum tilfari hjá Gutta. Hon leggur lit og ein spælandi dám afturat einum annars strammum sniði.
Litirnir eru eitt bland av dempaðum og frískum litum.
Við at nýta grafisku liðirnar úr búmerkinum á ymiskan hátt, fáa vit fjølbroytni í tilfarið hjá Gutta.
Gutta kenna vit øll fyri sítt fevnandi lyndi, sín kærleika til føroyska siðvenju, og sín brennandi áhuga fyri at finna ta góðu rávøruna.
Vit vóru so heppin at sleppa at gera ein samleika til dugnaliga kokkin, har alt frá skriftslagi, online tilveru, heimasíðu, búmerki til sniðhandbók skuldi gerast.
KundiGutti WintherÁr2019Heimasíðagutti.fo
Viðkomandi arbeiði
Vit brúka farspor á okkara heimasíðu fyri at geva tær sum brúkara eina betri uppliving, meðan tú ert her. Við at velja "Eg góðkenni", góðkennir tú okkara farspor stillingar.


text:
Verður dagført seinni…eitur tá KLS!
Community Lifestyle Statement (CLS)
Leiðreglur um, hvussu vit uppføra okkum
TeenStreet er eitt samfelag við menniskjum frá nógvum ymiskum londum, mentanum og kirkjubakgrundum. Hetta merkir, at vit mugu vera umhugsin, so at vit kunnu vera saman í einleika. The Community Lifestyle Statement og klædnaleiðreglurnar hjálpa okkum við hesum.
Okkara fyrsta ynski er at hava ein rættan hugburð: Vit ynskja at elska Gud av øllum hjarta okkara, av allari sál okkara, av øllum huga okkara og allari styrki okkara, og at elska næsta okkara sum okkum sjálv. (Markus 12: 30 – 31).
Vit ynskja at njóta ymiskleikan í okkara lovprísan, hátti at vera, tosa, fólkasiði, mentan og tjóðskapi, meðan vit eru á TeenStreet. Dømið ikki, fyri at tit skulu ikki verða dømd! (Matteus 7:1)
Hesar eru leiðreglurnar, sum øll skriva undir uppá, sum eru á TS. (CLS)
TRYGDIN hjá tær og øðrum
1. ÓLÓGLIGUR ATBURÐUR – Ólógligur atburður er sjálvandi ikki loyvdur á TeenStreet. Eg skilji, at leiðarar eru lógarbundnir at boða løgregluni frá lógarbrotum, har undir rúsevnisnýtslu ella tað, at hava rúsevni hjá sær, nýtslu av knívum, harðskapi, hóttanum, vandalismu, rasismu o.s.fr..
2. RÚSDREKKA & TUBBAK – Meðan eg eri á TeenStreet, fari eg ikki at nýta rúsdrekka, hvørki á ella uttanfyri leguøkið. Á TeenStreet fari eg ikki at roykja tubbak ella nýta tubbak á nakran annan hátt, hvørki á ella uttanfyri leguøkið. (G.G. Í Týsklandi er tað ólógligt at nýta tubbak, um tú ert undir 18 ár.)
3. BOÐ – Eg fari at fylgja boðum frá starvsfólki og leiðarum.
4. AV ØKINUM – Eg skilji, at tannáringar einans mugu fara av økinum seinnapartar, mugu vera saman í bólki við trimum ella fleiri persónum og mugu vera aftur á økinum áðrenn kl. 18:00. Tannáringar skulu siga sínum leiðara frá, áðrenn teir fara av økinum.
5. NAVNASKELTI – Eg fari altíð at hava mítt ID (armband og skelti) sjónliga uppi á mær á økinum, og tá eg komi til inngongdirnar.
6. SOVISALUR – Eg skilji, at allir tannáringar og leiðarar mugu vera í sovisalinum kl. 22:30. Kl. 23:30 skal tað verða friður, og øll ljós verða sløkt. Dreingir hava ikki loyvi at koma inn har, sum gentur sova, og gentur hava ikki loyvi at koma inn har, sum dreingir sova.
7. LUTIR & INNANDURA SPÆL – Eg fari ikki at standa á stólunum, tí hetta er bannað á økinum. Eg skilji, at rulluskoytur, skateboard o.t. einans eru loyvd á ávísum økjum, og at bóltspøl, frisbees og líknandi spøl einans eru loyvd uttandura
KÆRLEIKI & VIRÐING fyri tær sjálvum og øðrum
1. KÆRLEIKI & VIRÐING – Eg fari at vísa kærleika og virðing fyri øllum menniskjum á TeenStreet, uttan mun til teirra tjóðskap, samkomubakgrund, mál ella mentan
2. MÁL – Eg fari ikki at banna ella nýta ljótan málburð á TeenStreet.
3. TAK LUT – Eg skilji, at aIlir tannáringar og leiðarar mugu taka lut í tiltøkunum, ið eru á dagligu skránni. Undantøk kunnu bert gerast, um hetta er av heilsuávum og skulu vera í samráð við Medical Team og People Team
4. REGLAR SERVICE TEAM – Eg skilji, at fólk á Service Team kunnu verða uppi inntil kl. 01:00, og at tað skal verða friður í Service Team tjaldinum frá kl. 22:00 til kl. 06:30, av tí at fólk arbeiða hart og hava brúk fyri svøvni.
5. VEKJARA – Eg skilji, at eg ikki havi loyvi til at fara upp ella seta vekjaran fyrr enn kl. 06:30, og at øll noyðast at vera uppi í seinasta lagi kl. 08:00.
6. LUTIR HJÁ ØÐRUM – Eg fari ikki at læna, flyta ella nerta nakran lut hjá øðrum, uttan at eg havi fingið loyvi frá teimum.
7. KLÆDNALEIÐREGLUR – Eg bindi meg til at fylgja TS klædnaleiðreglunum hesa vikuna
8. MÁLTÍÐ – Eg fari at eta í minsta lagi eina máltíð um dagin.
KLÆDNALEIÐREGLUR
Á TeenStreet mugu vit vera varin og klæða okkum soleiðis, at vit ikki eru til ástoyt ella særa nakran.
1. Lat klæðini heldur fjala ov nógv av kroppinum enn ov lítið.
2. Øll skulu vera í toppi/blusu – eingir gjøgnumskygdir ella ov niðurringaðir toppar eru loyvdir. Dreingir skulu altíð vera ílatnir um yvirkroppin, eisini tá teir eru til ítrótt. Gentur skulu vera í BH ella líknandi.
3. Ikki ganga í klæðum ella smykkum, ið hava óhóskandi mynd ella tekst
4. Shorts skulu í minsta lagi koma niður á hálvt lær. Niðurdeilar/kjólar skulu vera longri, og í minsta lagi koma niður til beint yvir knæ. Um niðurdeilurin/ kjólin er styttri enn tað, ver so í leggings/súkklubuksum innanfyri.
5. Nýt sømilig og ikki-gjøgnumskygd svimjiklæði, ið fjala privatu økini á kroppinum væl, og nýt tey bert við svimjiøki.


text:
Søgn er, at huldufólk búðu í Útistovu í Hattarvík. Tann kona, ið greiddi mær hetta, segði frá, at tá hon var nakað ung, sat hon og vaggaði tí yngstu systrini; tá kom ein gráklæddur maður inn og læt hurðina upp til stovuna. Hann varð standandi har við dyrnar og hugdi inn til sín, men segði einki. Hon varð ógvuliga bangin, men tordi ikki at rýma frá systrini.
Endin var tann, at hon orkaði ikki at sita har longur men royndi at taka systrina í kneppið og leyp so upp í eina sokallaða himmalsong og krógvaði seg undir dýnuni. Hon var tó so bangin, at hon mátti fara at kaga eftir manninum og vita, hvat ið hann nú fór at gera. Tá sá hon, at hann stóð og kagaði eftir teimum.
Tá orkaði hon ikki longur at tiga, men mátti skera í róp eftir mammuni, sum var í kjallaranum og mjólkaði. Mamman, sum hoyrdi hetta neyðarróp, kom við tað sama, men tá var eingin maður at síggja.
Andreas Weihe: “Søga og søgn”, 1933


text:
Antarsløgini kennast frá gásunum av tí, at tey eru smærri á vøkstri og meira lágføtt. Á øllum teimum eru steggin og bøgan mestu tíðina á ári sera ólík á liti; men í klekingartíðini og eitt sindur longur út kunna tey vera so lík, at tey kennast ikki at.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Sangur 45
Ger framstig!
1. Ger nú framstig á vegnum, tú búnast á!
Vinn tær kunnskap og hegni, sum Harrin legði ráð.
Sáa nærlagdur Ríkisins góða sáð,
og Jehova signar teg.
Minst til, her kunnu øll vera við,
fylgja Jesusi stig fyri stig.
Lít í øllum á Gud tín, ja, vak og bið,
so tú velur rættan veg.
2. Ger nú framstig, ber treystliga Harrans orð!
Tað skal ljóða so víða, úr suðri og í norð.
Syng um Gud, stíg í Meistarans fótaspor,
leið til fylgið Harrans seyð.
Um tey gudleysu sýnast so sterk,
kenn tá ábyrgd, ger boðaraverk.
Ber tey ævigu tíðindi út og merk,
Harrin lættir alla neyð.
3. Ger nú framstig, røk áhaldin yrki títt!
Ger tær ómak, tí orðið skal bjóðast øllum frítt.
Bið um andan, ið gevur tær dirvi nýtt,
so tú málið framman sær.
Far í kærleika aftur til hann,
sum við hjálp tíni sannleikan fann.
Tá tú hjørtu við orðinum røkka kann,
skínur ljósið bjart frá tær.
(Sí eisini Fil. 1:27; 3:16; Hebr. 10:39.)


text:
Forseti Sambandsríki Amerika
Forsetin í USA hevur tann størsta stjórasessin í USA. Joe Biden er núverandi forseti í USA, hann varð valdur tann 3. november 2020. USA er tað fyrsta landið sum fekk sær forseta. Í USA eru fleiri politiskir flokkar, men síðani 1853 hava allar forsetarnir komnir frá entin Republikanska Flokkinum ella Demokratiska Flokkinum. Stjórnin heldur til í Washington DC, har forsetin og húski hansara búgva í Hvítu Húsunum. Um tú ikki ert føddur í USA, kanst tú ikki vera forseti í landinum. Eisini er krav um, at forsetin skal vera minst 35 ára gamal og hava búð í USA í meira enn fjúrtan ár. Soleiðis sigur amerikanska grundlógin.
RíkisrættarmálEdit
Í USA eru tveir hættir at reka forsetar úr sínum embæti móti teirra vilja. Annar er, at ríkisrættarmál (en.: impeachment) verður ført móti forsetanum, og at hann har verður funnin sekur. Hin er, at forsetin verður mettur at verða óegnaður, av ein-hvørjari orsøk, at røkja starv sítt. Fyri at fáa forsetan mettan sum óegnaðan krevst, at varaforsetin, saman við helmingurin av ráðharrunum í stjórnini, geva boð til Kongressina um, at forsetin ikki longur er egnaður at røkja embæti sítt. Henda áseting er at finna í stykki 4 í 25. ískoytinum til amerikonsku grundlógina, men hon hevur ongantíð enn verið nYtt.
Men ríkisrættarmál hava tó verið roynd móti forsetum í USA. Síðani stovnanina av forsetaembætinum í 1789 eru ríkisrættarmál innleidd móti trimum forsetum, har tvey av hesum endaðu við dómi - og báðu ferðirnar blivu forsetarnir frídømdir. Fyri at reka ein forseta úr sínum embæti við ríkisrættarmáli krevst, at forsetin verður funnin sekur í at hava framt svík, tikið ímóti mutri, ella hevur framt onnur brotsverk ella misbrot. Men hóast orðingin er ógvuliga breið, so er hon bert ætlað til álvarslig brot á embætisførsluna hjá forsetanum.
Verður ein funnin sekur í einum ríkisrættarmáli, verður ein rikin úr sínum embæti, og verður bannaður at fáa nYtt føderalt embæti fyri lívstíð. Men ríkisrættarmál taka einans støðu til embætisspurningin, ríkisrættarmál taka ikki støðu til, um ein eisini skal dømast at rinda endurgjald, ella kanska enntá dømast í fongsul. Men tað er einki sum forðar fyri, at frákoyrdi forsetin seinni verður dømdur at rinda endurgjald ella dømdur fongsulsrevsing fyri tey brot, hann framdi í sínum embæti.[1]
Tann fyrsti forsetin, sum var ákærdur í ríkisrættarmáli, varð Andrew Johnson í 1868, og tann næsti og seinasti forsetin higartil, var Bill Clinton í 1998. Báðir blivu funnir ósekir í teirra ríkisrættarmálum.[2]
BókasavnEdit
Bókasavn sum sína stjórnartíðina hjá ymisku forsetunum eru bygd síðan Franklin D. Roosevelt varð forseti. Eftir stóra krakki í Wallstreet staðfesti táverandi forsetin Roosevelt at hann hevði nógv áhugavert søguligt skjalatilfar á kontóri sínum. "Vit mugu lata almenningin síggja hvat tað er sum forsetar fáast við, hvørja ráðgeving hann fær og hvørji mál vóru framd og ikki", staðfesti Roosevelt. Síðani var ein lóg samtykt har tað áliggur forsetanum sjálvum at útvega fígging til byggingina av bókasavninum og síðani tekur staturin yvir raksturin.
DrápsroyndirEdit
Íalt hava 17 forsetar i USA verið fyri drápsroynd. Fýra teirra vórðu dripnir, meðan tveir fingu mein.


text:
Broytingar í ymsum løgtingslógum í samband við umskipan av Føroya Kærustovni
Broytingar í ymsum løgtingslógum í samband við umskipan av Føroya Kærustovni (Avtøka av kærunevndini í almanna-, familju- og heilsumálum, Skatta- og avgjaldskærunevndini og Kærunevndini hjá Studna)
Landsstýrið hevur lagt fyri Løgtingið uppskot til løgtingslóg um Føroya Kærustovn. Sí LM-007/2021.
Í uppskotinum til løgtingslóg um Føroya Kærustovn er skotið upp at skipa Kærustovnin sum sjálvstøðugan og óheftan myndugleika.
Hetta hevur við sær, at 11 kærunevndir og aðrar nevndir, sum Føroya Kærustovnur í dag er skrivstova hjá, verða tiknar av yvir eitt tíðarskeið uppá 2 ár, og at ein kærunevnd, Fjølmiðlanevndin, verður flutt.
Tær heimildir, sum hesar nevndir hava, skulu so hvørt sum nevndirnar verða tiknar av, flytast til Kærustovnin. Tað merkir, at Kærustovnurin frameftir skal viðgera og taka avgerð í kærumálum, sum átta kærunevndirnar hava, og at Kærustovnurin eisini skal taka avgerð í teimum málum, sum tríggjar avgerðarnevndirnar hava.
Sambært § 15, stk. 1 í uppskotinum til løgtingslóg um Føroya Kærustovn verða hesar kærunevndir tiknar av, og virkisøkið flutt til Føroya Kærustovn tann 1. januar 2022:
1) Kærunevndina í almanna-, familju- og heilsumálum.
2) Skatta- og avgjaldskærunevndina.
3) Kærunevndina hjá Studna.
Í hesum sambandi er tað neyðugt at gera broytingar í teimum lógunum, sum hesar tríggjar kærunevndirnar fevna um.
Talan er um lóggávu á málsøkinum hjá Almannamálaráðnum, Heilsumálaráðnum, Fíggjarmálaráðnum og Uttanríkis- og mentamálaráðnum.
Í 40 ymiskum løgtingslógum og lógum verður skotið um at broyta ásetingar í hesum lógunum soleiðis, at har sum tað í dag er ásett at kærast kann til eina av hesum trimum kærunevndunum, tvs. Kærunevndina í almanna-, familju- og heilsumálum, Skatta- og avgjaldskærunevndina og Kærunevndina hjá Studna, skal tað frameftir vísast til Føroya Kærustovn sum kærumyndugleika.
Á stjóraráðsfundi er avtalað við stjórnarráðini, at Løgmansskrivstovan ger hesar fylgilógarbroytingarnar í samband við umskipan av Føroya Kærustovni, so tær vera gjørdar eftir sama leisti.
Tit verða biðum um serliga at kanna, um allar viðkomandi lógirnar eru við í lógaruppskotinum.
Seinni verður neyðugt eisini at rætta tilvísingar til hesar kærunevndirnar í nógvum kunngerðum á málsøkjunum, umframt at tað eru onkrar kunngerðir, sum eiga at verða settar úr gildi.
Uppskotið er sent beinleiðis til ummælis hjá:
• Almannamálaráðnum
• Heilsumálaráðnum
• Fíggjarmálaráðnum
• Uttanríkis- og mentamálaráðnum
• Umhvørvis- og vinnumálaráðnum
• Føroya Kærustovni


text:
Komandi vikuskifti verður stórt LAN-tiltak í Høllini á Stórheyggi, har dentur verður lagdur á eina stóra PUBG-kapping. Tiltakið leggur serliga dent á eina kapping: SQUAD-kapping í PUBG, men samstundis er tiltakið eisini eitt klassiskt eLan-tiltak, har eSport.fo borðreiðir við góðum interneti og sosialum umhvørvi.
Til tiltakið hýsir eSport.fo 3 ymiskum kappingum í PUBG, og eftir kappingarnar verður lagt upp til, at spælarar sjálvir koma við uppskotum um, hvussu aðrar kappingar í øðrum spølum skulu gerast. Pláss er til 100 fólk, av tí at høllin ikki rúmar nógv meira.
Gigabit-internet og tað sosiala umhvørvið
Flestu spælararnir vita tað væl, og boða okkum aftur hvørja ferð, at tað er tað sosiala, ið tiltrekkir spælarar til LAN-tiltøkini. Tískil ger eSport.fo enn fleiri íløgur í at betra um internetið, og letur saman við Hey Føroyar eitt serstakt internet, ið ikki kann samanberast við heimanetið.
Eitt LAN er egnað til øll spøl, men tó tað verður einans skipa fyri kappingum í PUBG, men man er vælkomin til at spæla øll spøl man hevur hug til.
PUBG
Kappingar verða sum áður lýst í Solo, Duo og Squad. Allar kappingarnar verða spældar í FPP (First Person Shooter), og allar hava vinningar. Til Squad kapppingin verða 15.412,- í vinningum latnar frá Elding, Føroya Bjór og Pizza 67. Eisini letur eSport.fo t-shirtir og atgongumerkið til tað størra eLan tiltakið, ið lýst verður við seinni.
Tíðarætlan
Fríggjadagin
DUO og SOLO kappingar:
DUO KAPPING
19:00 | 19:40 | 20:20
Pausu
(Bíleggja Pizza67 kl 20:20, maturin klárur til pausuna)
40 min pausu
SOLO KAPPING
21:05 | 21:45 | 22:30
(Bíleggja Pizza67 kl 22:30, maturin klárur til pausuna)
pausu uppá 40 min
CUSTOM GAME – FUN GAMES
(avgreiðsla verður umvegis Facebook)
23:20 | 00:00
(Møguliga bíleggja vit pizza her, klokkan 00:00)
Leygardagin
er SQUAD kapping við vinningar:
Bíleggja Pizza67 klokkan 18:00, klárt 18:35
SQUAD KAPPING:
19:00 | 19:40 | 20:20
(Bíleggja pizza67 kl 20:20, maturin klárur til pausuna)
40 min pausu
SQUAD KAPPING:
21:05 | 21:45 | 22:30
(Bíleggja pizza67 kl 22:30, maturin klárur til pausuna)
pausu uppá 40 min
SQUAD KAPPING:
23:20 | 00:00
(Møguliga bíleggja vit pizza her, klokkan 00:00)


text:
TF Vetrarkappingin er ikki bara ein kapping fyri einstaklingar. Liðkappingin hevur sín stóra leiklut eisini, men so finst eisini tann natúrliga rivaliseringin millum feløgini. Hendan óformella kappingin finst onkustaðni millum linjurnar, og nú hevur Regin Thomsen sett tøl á.
Átta kappingar við fimm bólkum fyri bæði kynini gevur eina rúgvu av kappingum í kappingini. Íalt hava eini 40 ymiskir rennarar verið á pallinum, og vit hava hugt eftir, hvussu býtið millum feløgini hevur verið. Á talvuni sæst týðiliga, at tað er tann blái liturin, sum sæst best, og tað er eisini Bragdið, sum hevur vunnið tey flestu heiðursmerkini.
103 heiðursmerki blivu hongd um Bragdarhálsar í vetur. Tað eru 31 heiðursmerki fleiri enn Treysti fekk, og 73 fleiri enn tey 30 heiðursmerkini, sum Hvirlan ognaði sær. Men av øllum teimum 103 heiðursmerkjunum hjá Bragdinum, eru bara tey 14 úr gulli. Flest gullmerki eigur Treysti við 27, meðan Hvirlan eisini er frammanfyri Bragdið og hevur vunnið 22 gullheiðursmerki.
Gera vit so upp í stigum, har gull telur trý stig, silvur tvey stig og bronsa telur eitt stig, so hava vit aftur Bragdið ovast á listanum við 165 stigum. Beint aftanfyri kemur Treysti við 158 stigum og á triðja plássi er Hvirlan við 80 stigum.
Til stuttleika leggja vit eisini talvurnar fyri tey bæði seinastu árini út her:
Seinasta vetur var blái dominansurin stórur. Treysti og Hvirlan hava tikið nógv aftur av tí, sum Bragdið vann seinasta kappingarvetur
Veturin 2013-14 var tað Treysti sum vann nógv mest. Heili 42 gullmerki vunnu norðingarnir. Vit síggja eisini at Roysnið hevur vunnið heilt fitt hendan veturin.
Niðanfyri síggja vit býtið av luttakarum millum feløgini í barnabólkinum, kvinnur og menn. Og so er eisini ein talva, sum vísir samlaða talið fyri hvørt felag. Og so fáa tit eisini eina lagkøku, sum vísir myndina grafiskt.
Bragdið størstu umboðanina í vetur. Við nærum helminginum av øllum luttakarunum, vunnu tey eisini flest heiðursmerki. Her er allur bandin avmyndaður í Bylgjuni eftir seinasta umfarið.
Tað er einki dulsmál, at rennararnir í TF Vetrarkappingini ikki bara eru unglingar. Fara vit aftur um tølini, kunnu vit staðfesta, at flestu luttakarar eru farnir um tey fjøruti. Vit halda tað er eitt sindur synd, at tey yngru ikki hava funnið út av, hvussu stuttligt tað er at vera Vetrarrennari. Vit vóna tí at øll feløgini stremba eftir at fáa yngru árgangirnar við eisini. Niðanfyri sæst ein talva, sum vísir aldursbýtið.
Miðalaldurin í TF Vetrarkappingini liggur um 46-47 ár. Ynskiligt er, at stabbarnir við yngru árgangunum verða eitt sindur hægri.
Tit øll sum HAVA luttikið í vetur skulu hava eina hjartans tøkk fyri tykkara íkast til spennandi og avbjóðandi Vetrarkapping. At koma ígjøgnum samlaðu kappingina er ikki bara bara – man skal leggja nógv fyri viðhvørt. Vit eru errin av tykkum, og gleða okkum til næsta vetur.


text:
Belgia
Belgia (niðurlendskt: België, franskt: Belgique, týskt: Belgien) er eitt land í Evropa. Høvuðsstaður er Brussel, og landið hevur umleið 11 milliónir íbúgvar. Mót norðri hevur Belgia mark við Niðurlond, í eystri við Týskland og Luksemburg, í surðri við Frakland og móti vestri er Norðsjógvurin, strandarlinjan er bert 65 km. Trý mál verða talað í Belgia. Sunnanfyri, við franska markið, talar fólkið franskt. Norðanfyri Brússel er málið flamskt, ið er nær skylt við niðurlendskt. Eystast í landinum er almenna málið týskt. Í Brússel talar mesta fólkið franskt, men mong tala eisini flamskt. Belgia var fyrst undir sponskum og so undir eysturríkskum ræði. Í 1815 varð landið sameint við Niðurlond. Í 1830 gjørdu belgiamenn uppreistur og tóku loysing, og Belgia gjørdist sjálvstøðugt kongsdømi.
Søga[rætta | rætta wikitekst]
Belgia gjørdist sjálvstøðugt land í 1830, tá tað loysti frá Niðurlondum. Landamørkini, ið nú eru, vórðu sett í 1919.
Politikkur[rætta | rætta wikitekst]
Belgia var við til at seta ES á stovn, og høvuðssæti hjá ES er í Brussel. NATO hevur eisini sítt høvuðssæti í Belgia.
Mentan[rætta | rætta wikitekst]
Flamskir og franskir matsiðir hava ávirkað belgiska matgerð. Súpan er vælumtókt, og mangir landslutir hava sínar egnu uppskriftir. Ein serrættur er skeldýr og kips, sum bæði fæst á dýrum matstovum og úr smáum matsølubúðum á gøtunum.
Landafrøði[rætta | rætta wikitekst]
Meuseá skilur landið í tvíningar. Fyri norðan er fláur, fruktagóður slætti heilt út at strondini. Í landsynningspartinum eru Ardennufjøll; har er jørðin kørg, og garðarnir eru spjaddir.
Landslutir[rætta | rætta wikitekst]
Vlaanderen (Flandre, Flandern)
Wallonie (Wallonië, Wallonien)
Býir[rætta | rætta wikitekst]
Búskapur[rætta | rætta wikitekst]
Longu í 16. øld tók stórur klædnaídnaður seg upp uttan um býir sum til dømis Brúgge, ið er kendur fyri síni knipplingamynstur. Í mong ár hevur tungídnaður, serliga kolavinna og stálídnaður, verið týdningarmikil vinnuvegur, men hann er nú um at hvørva. Í staðin er komin annar ídnaður, til dømis evnafrøðiídnaður og ravmagnsídnaður. Tænastuvinnan, t.d. bankavirksemi og fyrisiting, er so nógv vaksin, at har starvast tveir triðingar av belgisku verkafjøldini.
Keldur[rætta | rætta wikitekst]
Hygg eisini at[rætta | rætta wikitekst]
Ávisingar úteftir[rætta | rætta wikitekst]


text:
Tíðindi
Himmalvíður munur millum at tala um og tala við
Vitan fiskimanna — ein kritiskur tráður sum má takast uppaftur
Formansval í Føroya Fiskimannafelag
Stongdar leiðir hava álvarsligar avleiðingar
Skal fólkið fáa ágóðan av toskinum á Føroya Banka?
Misvísandi miðlasøgur gagna ikki
Hvast mark fyri endaleysar streymar av rokningum
Avtala við Noreg kann gerast bjargingin fyri føroyska makrelvinnu í ár
Tí má gerast upp við rættindahavaríið
Trupulleikin við troti á arbeiðsmegi fyri heimaflotan kann loysast við einfaldum inntrivi
Formansval í Føroya Fiskimannafelag
Val í Føroya Fiskimannafelag verður í vetur.
Reglurnar um uppstilling av valevnum standa í viðtøkum felagsins, sí heimasíðuna www.fiskimannafelag.fo
Freistin at stilla upp til formansvalið er týsdagin 4. desember klokkan 12.